
”Nos no ta prepará”.. 

Skol i Kom.: Kon bo ta mira e status di An- 
tias aktualmente; e no ta un pais indepen- 
diente. E ta un kolonia anto? 

J. v\d K.: E status di Antias awor ta un 
status semi-kolonial. Bo por dunele tambe e 
nomber "self-government”, autonomie. Si bo 
tin ku dunele un palabra anto semi-kolonial 
tamiho. 

Skol i Kom.: Mi kier puntra si tin plan pa in- 
dependensia di Aruba? 

J. v\d K.: Nos ta trahando riba esei, ku dos 
komishon. 

Skol i Kom.: Ta un komishon ku ta traha riba 
un plan sosial-ekonomiko? 

J. v\dK: (sakudi)... Si. 

Skol i Kom.: I e komishon ta wordu presidi 
pa Cesar Terzano? 

J. v\dK.: Si. 

Skol i Kom.: Ken mas ta den? 

J. v\d K.: Mi no ta korda presis, pero mi ta 
kere mas hende di DECO. Mi ta kere tambe 
hendenan di komersio. Mi no por korda mas 
ta kendenan; mi por yama puntra si. 

Skol i Kom.: Riba kua tereno nan ta traha 

J. v\ d K: Prinsipalmente ekonomia, pero 
tambe di sindikato i komersio. 

Skol i Kom.: E komishon a wordu instala i ta 
traha kaba? 

J. v\dK.: Si. . . e komishon a wordu instala 
kasi un aña pasa. 

SkoliKom.: Kiko nan a trese kaba? 

J. v\dK.: Te ainda nan ta trahando. 

Skol iKom.: Nan no a trese nada ainda? 

J. v\dK.: No, te ainda nada. 

Skol i Kom.: Tin un otro komishon ta traha 
riba un konstitushon i tampoko no ta kla? 

J. v\dK.: No. 

Skol i Kom. : Pues almomento tanto riba te¬ 
reno sosial-ekonomiko komo konstitushonal 
no tin nada kla? 

J. v\d K.: Nada. Tin komishon ta trahando. 
Skol i Kom.: Nos por konklui anto ku un de- 
sishon a wordu tuma pa bira soberano, sin sa 
ta den kiko bo ta hinka bo mes? 

J. v\dK: (hariendo.. .) Di kon?? 

Skol i Kom.: Pasobra e no ta planea. Boso a 
pone e meta pero e kaminda no ta konosi??!! 

Bo no tin "keuze” 

J. v\dK.: Si pero esei ta semper . . . semper 
ora bo ta yega e fase di dekolonisashon. Esei 
kier men ora bo bira independiente, esei kier 
men sea Antias sea Aruba. Bo sa ku indepen- 
densia ta bini, esei ta un fakto, un "feit”. 
Awor nos no ta prepara, Antias tampoko no 
ta prepara. Bo ta wak independensia ta bin 
riba bo, awor bo ta bai prepara. Bo no tin 
"keuze” manera Puerto Rico si tin. Nos in¬ 
dependensia ta bini pasobra Hulanda no ta 
willing pa keda ku nos den un reinado. Hu¬ 
landa ta duna nos independensia. Esei kier 
men nos tin di prepara pa independensia. 
Nos no a hasi e "keuze”, e "keuze” a wordu 
hasi pa nos. 

Skol i Kom.: Bo a bisa ku nos no tin un 
"keuze”. Pero mi ta kere ku un Aruba sobe¬ 
rano tbg ta un "keuze” di Aruba. 

J. v\dK.: Si. 

Skol i Kom.: Esei ta un "keuze” obliga? 

J. u\dK.: No, no nos no tin un "keuze” pa ku 
independensia. Pero nos tin un "keuze” si 
kon nos ta bai bira independiente. Nos ta 
bisa: independensia ta bini lagé bini. Pero 
awor nos ta bai determiná si nos ke bira in- 


dependiente formando parti di un Antias, 
Republika Federal Antiano, Republika Anti- 
ano, o si nos ta bira un pais riba su mes. 

Politikonan 

kurasoleño 

Skol i Kom.: Independensia esei ta un fakt. 
Pero a wordu hasi preparashonnan debido?? 
Pasobra no ta di awor nan sa ku independen¬ 
sia ta bini!! 

J. v\dK.: Ku nan no ta hasi preparashon?? 
Skol i Kom.: Pasobra ta basta aña kaba nan 
ta papia di independensia. 

J. v\d K: Nos ta hunga un tiki . . . Tin dos 
kos. Mi a bisa boso awor ei ku tin dos komi¬ 
shon. Esei ta preparashon pa independensia! 
Pero abo, mi ta kere ku bo kifer men prepara 
e pueblo. 

Skol i Kom.: Den tur fase. E pueblo, sosial- 
ekonomiko, kultural. 

J. v\d K.: Wel, mi por papia di mi partido, 


Poko tempo pasa a sali den 
diarionan aki na Aruba un 
notisia ku señor John van der 
Kuyp a reta VLA pa diskuti riba 
independensia. 

Lo tabata asina ku sr. Van der 
Kuyp tabata tin algo di bisa. 

Skol i Komunidat a disidi di 
aserka John pa un entrevista, ku 
el a aksepta mesora. 

Kantor di señor John van der 
Kuyp no ta mas grandi ku un sèl, 
sin bentana, ku un kashi, un 
kashi file, un lèsenar, 3 stoel. 

Den e kantor aki sr. Van der 
Kuyp ta sinta traha riba plannan 
di MEP. 


partido MEP, ora el a bin den gobierno sen- 
tral den ’73 mes ora a bin ku un strategia pa 
independensia. I nos strategia tabata basa 
riba e hecho ku nos tabata di opinion ku, 
promé nos aksepta e independensia di Hu¬ 
landa, ta bin un "understanding” entre e is- 
lanan. I pesei nos a organisá e tempo ei e tan 
famoso topoverleg, boso ta kord’e, ku a bira 
un frakaso simplemente pavia e politikonan, 
ku, i berdat ta berdat voornamelijk e politi¬ 
konan di Korsou, ku no tabata sinti mucho 
pa kopera den e reunion kumbre. Nos di nos 
parti e tempo ei, a bin ku un plan konkreto, 
na unda e seis islanan, aunke nos ta basa nos 
mes riba soberania, tog lo tabata tin un for- 
ma di koperashon bastante intensivo. Mi’n 
sa si boso konose Witboek, pero patras e ta 
para, e samenwerkingsgemeenschap, e tres 
islanan ku e órganonan den e samenwer¬ 
kingsgemeenschap i su prinsipionan. E poli¬ 
tikonan kurasoleño a bisa ku nan no ta en- 
teresa den esei, hasta ku mi kier sa ku un di 
nan a bisa ku e ta sirbi pa prullebak (hari). I 
ya . . . despues e topoverleg mas o menos a 
muri, pasobra no tabata tin trabou konstruk- 
tivo mas. Nos a bin tambe ku un plan di de- 
sentralisashon i manera boso sa, nos a traha 
riba desentralisashon i kasualmente e servi- 


sionan ku nos a desentralisá awor aki, 15 di 
mart ta wordu pasa pa eilandgebied. Esei ta 
casinowezen, vergunningslandsverordening, 
vestiging bedrijven, kiesrecht, wegverkeer, 
veiligheid van de arbeid. I ta tempo di go- 
bernashon di MEP nan a wordu preparé. 

Diputado hopi druk 
ku turismo 

Skol i Kom.: Nan ta wordu tuma over? 

J. v\d K.: Si e gobierno di NVP-PPA a ak- 
septele i e ministro di estruktura estatal 
awor aki dia 15 di mart ta bai pasa nan pa 
eilandgebied. 

Skol i Kom.: Mi a tende ku nan a wordu of- 
resi pero nan no a wordu aksepta? 

J. v | d K.: No ta berdat, no ta berdat. 

Skol i Kom.: Pakiko nan no a wordu tuma 
over mas lihe? 

J. v\d K.: (hariendo) Ya . . . Lagami bisa 
esaki. E departamento aki no a funkshona 
manera e mester a funkshona. Pa kuminsa ta 
un persona so, ami, i di dos ta ku e diputado 
di turismo, ku tambe ta diputado di asunto- 
nan konstitushonal, tabata tin hopi druk ku 
turismo i ya . . . e "beleid” a keda tras. Esei 
ta e motibo ku e kos no a bai mucho 
"smooth”. Di otro banda bo mester tene 
kuenta ku kada gobierno, manera esun di 
nos pa ku eilandgebied, tabata un gobierno 
nobo na aña pasa, (dos aña pasa, red.) tin un 
"inwerkperiode”. Mester kuminsa formula e 
beleid pa wak kiko nan kier presis i dor di 
esei di berdat dor di eilandgebied el a tarde. 
Nos ta tarda di tuma kontakto ku e ministro 
di estruktura estatal. 

(J. v/d Kuyp a bin ku un telegram ku B.C. a 
manda gobierno sentral bisando ku nan ta 
aksepta e proposishon pa desentralisashon. 
E telegram ta fecha 27 januari ’77). 

J. v | d K: Esaki ta telegram unda nos ta kon- 
testa e karta di e ministro ku e ta bisa ku e tin 
intenshon di pas’e pa dia 15 di mart i nos a 
bisa ku nos ta bai di akuerdo. Nunka tabata 
tin problema ku esei, semper nos ta bai di 
akuerdo ku desentralisatie, pero pa interne, 
technische, organisatorische problemen el a 
tarde. 

Manera Panama 

Skol i Kom.: E salimento for di e unidat an¬ 
tiano bo a bisa, nos no ta prepara. Boso ta kla 
ku e plannan? 

J. v\d K: Nos no ta kla pa sali for di e kon- 
stelashon Antiano. Esei riba su mes no ta un 
problema dje grandi ei, e problema ta e in¬ 
dependensia!! 

Skol i Kom.: Bo no ta mira esei komo un pro¬ 
blema grandi? 

J. v\d K: Ehmmmm NO, pasobra ami ta 
haya si bo ta wak nos ekonomia i si bo bai 
hasi un "vergelijking” entre nos i por ehem- 
pel Quebec di Canada, unda e votadoresnan 
di Quebec a vota pa e partido ku kier pa Que¬ 
bec bira independiente. Awor kiko e lider di 
e partido mes a bisa? El a bisa ku awor aki 
nan no por hasiele, kisas aki 3 o 4 afta, nan ta 
bai pensa kon nan tin ku hasi’é. Pakiko? Pa¬ 
sobra e ekonomia di Quebec, e trafiko entre 
Quebec i e resto di Canada ta asina intensivo 
ku bo no por "knip e door”. 

Awor nos no tin esei. E ekonomia di Aruba 
"heeft niets te maken” ku e ekonomia di 
Korsou. Nos turismo ta depende di turista- 

nan di p’afo. Nos tin nos industria di petroli 
ku ta depende di petroli di Venezuela, di Ni¬ 
geria i di Saoedie-Arabië. Nos tin nos ko- 
mersio ku no ta depende di e komersio di 
Korsou. 

E industrianan ku ta depende di e merkado 
antiano ta poko i mayoria di nan ta na Kor¬ 
sou i no na Aruba. Si bo ta tuma Amstel, si 
bo ta tuma tur e otronan, mi ke sa ku na 
Aruba tin un so, esei ta e fabrika di sigaria. 
Pa ku esei no tin problema. E problema ku 
nos konose ta e problemanan di un "munt”. 
Pero e realidat esei no mester ta un proble¬ 
ma, si bo ta bai den teoria moderno di mone- 
das. Pa un pais chikito manera nos, ta kisas 
hopi mas miho pa aksepta un moneda di p.e. 
U.S., dollars, manera Panama tin’e. Na luga 
di usa bo mes moneda, bo ta usa dollar pa 
giabo komo moneda of pa gia bo ekonomia. 
Pa bin ku bo propio moneda tambe ta posibel 
si nos ta haya e parti di e oro ku nos tin na 
Centrale Bank di Antias. Si nos ta haya un 
parti di e "dekking” di e Antilliaanse munt 
nos por usa esei pa "dekking” di nos propio 
"munteenheid", dus "Arubaanse munt”. 

Esei ta un problema enberdat, e kuestion di 
kon bo ta bai hasi ku e moneda, kon bo ta 
regla esei. Pa mi esei ta e problema prinsi- 
pal. Tin solushon p’e. Pero "voor de rest” mi 
no ta wak e problema ku bo ta bisa: Aruba 
no por sali di e konstelashon Antiano. Tin 
kisas un problema mas ku ta fastioso pa nos, 
e "gebrek aan kader”. Nos ta falta hopi 
kader na Aruba. Di esei nos ta depende di 
estranheros ku mester bin riba of kontrakt- 
basis of bin kinan, bira amtenar, bai den 
vaste dienst manera a worde hasi ku dokter- 
nan di Venezuela i Colombia. Tampoko e ta 


"onoverkomelijk” pero ta miho si, si bo tin 
bo propio kader ku mester importa kader di 
afo. 

Skol iKom.: E moneda bo di esei ta un pro¬ 
blema. Tin un posibilidat ku e lo tin fin me¬ 
nos faborable. E por bira asina swak ku e ta 
bira sin balor? 

J. v | d K.: Emmmm (sonrisa basilando). 

Skol i Kom.: Nos ta bai kuminsa ku algo ku 
ta un riesgo enorme. Nos no sa ku kiko nos 
ta kuminsa pasobra bo mes a bisa ku no a 
haya solushon pa problemanan ku awor aki 
ta worde mira kaba. 

J. v\dK: Pero e munt antiano. Kiko bo por 
hasi ku e moneda antiano. Bo por bai Co¬ 
lombia ku ne paga ku florin antiano? Bo por 
bai Venezuela paga ku e florin antiano? E no 
ta worde aksepta ningun kaminda. 

Skol iKom.: Nos kier men den e sentido ku e 
ta baha, e ta devalua? 

J. v\dK: No pasobra si bo tin’e "gekoppeld 
aan de dollar”, bo ta fluktua hunto ku e 
dollar. Mi no ta un eksperto riba e terreno 
ei. . . Pero loke ami sa di e "geldtheorie” ta 
esaki, ku bo moneda awendia ta worde eva- 
lua ariba bo ekonomia. Nan ta wak kiko ta e 
geldsomloop i kiko ta e produktie. Si bo eko¬ 
nomia ta stabil i ta bayendo bon e moneda 
riba su mes ta worde konsidera "gezond”. 
Dus miho bo papia, no di moneda, ma di 
ekonomia. Ku e ekonomia di Aruba ta bai 
frakasé despues di independensia? Ami no ta 
kere ku esei ta e asunto; ami ta kere ku 
promé, e ekonomia di Antias ta bai frakasa. I 
den e konstelashon Antiano ta Aruba lo bai 
karga e peso di e ekonomia antiano. 


E pos kurasoleño 

Skol i Kom.: Si nos tuma esei. Plaka ta re- 
presenta ekonomia. No ta’asina ku si Aruba 
sali for di e unidat antiano ku e "dekking” di 
e florin ta bira tombe mas swak, pasobra 
awor nos tin henter e industria Antiano ku 
ta worde represento pa e moneda antiano. 
Pues aki rato ku nos tin un moneda arubiano 
esei ta un representoshon di turismo i pe¬ 
troli i un industria ku tin masha poko signifi- 
kashon. Esei ta un base masha labil, mas 
labil ainda ku e ekonomia antiano ta awor!! 

J. v\dK.: Dikon? 

Skol i Kom.: Pasobra e base ta mas hancho. 

J. v\d K: E base ta mas hancho den e sen¬ 
tido ... E base ta mas hancho, pero e ekono¬ 
mia ta menos bon. Pues bo mester bai pun- 
tra kiko bo tin na un base mas hancho ku un 
ekonomia putri. No ta miho pa tin un base 
mas smal i un ekonomia mas sano! 

Skol i Kom.: Si for di e ekonomia antiano al¬ 
go kai afo tin un parti grandi pa tuma su lu- 
gar. Si for di e ekonomia arubiano p.e. Lago 
sera su porto e base di Aruba no ta nada. Si e 
turismo haya un sla?? 

J. v | d K.: Ya, ya esei ta berdat. Di otro ban¬ 
da, di unda nos ta wak, ta e punto ku nos ta 
bisa ku, ta riba nós nan ta bai sténs den e 
futuro ekonomia antiano, pasobra nos eko¬ 
nomia to’sina sano. E devisanan ku nos ta 
perkura p’e, via e turismo, ta e mas grandi di 
Antias Hulandes. E devisanan aki ta despa- 
rese den e por kurasoleño ku, na nos senti- 
mento ta kasi sin bóm. 

Nos ta bisa: Kiko nos tin pa bai sinto den un 
Antias independendiente, den kua bo tin un 

turismo kurasoleño ku ta pasa swak i mas o 
menos ta worde subsidia (verkapte subsidie) 
dor di kumpramento di hotel i asina mantene 
e turismo? E industrie petrolero ta bai bon 
na Korsou i na Aruba tambe. Kiko bo tin na 
industrianan chikito ku tèg prinsipalmente 
ta establese nan mes na Korsou pa motibo di 
e merkado mas grandi aya, i di kua nos sola- 
mente ta haya e desventahanan, pasobra 
nan tin un posishon di monopolio i nan ta krea 
oportunidat di trabou pa Korsou. Nos mes ta 
haya e preisnan halto. Prèisnan desventa- 
hoso ku ta sali di e hecho ku tin monopolio i e 
mal kalidat. No laga nos gaña nos mes. Mi no 
tin nada kontra Dioro (azeita dushi), pero 
loke ta konserni kalidat, e no por kontra loke 
nos tabata tin antes. Esei a worde probá dor 
di e laboratório, ku e por pasa net, net. E ta 
kasi no akseptabel. E no ta e miho, e mas fïni 
i e prèisnan no ta gaña. Kiko Aruba tin na 
tur esei? Asina nos ta wak’e. 

Skol i Kom.: Tin sifranan ofisial di un subsi- 
dio indirekto di aki pa Korsou, of esei ta so- 
lamente basa riba opinionnan den korant? 

J. v | d K.: Mi ke sa loke ta toka e de visanan 
esei bo por haya den e relatonan di e banko 
di Antias Hulandes. Loke ta konserni e eko- 
nomia, e situashon ekonomiko, mi ta kere ku 
esei ta konosi. Mi no a usa e palabra subsi- 
dio. Mi no a bisa ku nos ta subsidiá Korsou. 
Mi ta bisa si, ku nos ekonomia ta mas sano, 
ku ta mas chikito ku esun di Korsou. Si duda, 
den totalidat nos lo ta esnan ku lo bai sufri di 
e desventahanan. "Juist” pasobra bo pro- 
dukshon i entradanan di devisa lo worde usa 
pa henter Antias, mientras ku bo por tené pa 
bo mes. Esei ta mi posishon. No lubida e gas- 
tonan sosial. E sifranan ta papia pa nan mes. 
Si bo mira ku e poblashon arubiano pa mas o 
menos 20 afia ta stabil, ta ront di 60.000. I ku 
na Korsou bo a haya un eksploshon den po¬ 
blashon ku e gastonen relashona ku esaki, ku 
e kresiente desempleo, e kresiendo gastonan 
pa edukashon, e gastonan pa kuido di salü i 
kua mas!! I ku esei tambe tin su influensia 
riba e ekonomia di Aruba. 

Skol i Kom.: Kisas esei ta un situashon tem- 
porario. Tambe na Aruba tabata tin un tem¬ 
po ku e ekonomia no tabata bon. Kisas e 
turismo di Korsou lo rekupera. 

J. v | d K.: Tabata tin un periodo ku Aruba no 
tabata tin un ekonomia asina bon. Tabata tin 
hende a sufri hamber. Tabata tin miseria 
riba Aruba. Hende a muri hamber riba Aru¬ 
ba, pero no na Korsou. Nos mester a karg’e 


Organo sentral 

Skol i Kom.: Bo a bisa nos por aksepta un 
otro moneda, esta e dollar. Einan bo ta kita 
di un estado semi-kolonial bo ta bira mas de- 
pendiente. Bo ta bira dependiente di e 
dollar. Si e dolar subi, bo moneda ta subi, si e 
dollar baha bo moneda tambe ta baha. 

J. v\d K: Pero esei ta bira algo internasho- 
nal, pasobra si bo wak kon e Nederlandse 
munt, ta mara ku e Franse frank, ta mara ku 
e Duitse mark; nan tin e "zogenaamde 
slang”, unda nan a mara nan. Esei ta algo, ku 
lo ta mara kon ku tá ku otro moneda. Ta algo 
internashonal. Bo no por skapa. Pero pa bin 
bek riba e moneda. nos tin den nos samen- 
werkingsgemeenschap un monetair-unie ad 
4 (witboek) "De gemeenschappelijke teken 
welke door de raad van afgevaardigden wor¬ 
den behartigd zijn: buitenlands beleid, de¬ 
fensie, ekonomische samenwerking en mo¬ 
netaire unie”. Nos kier kopera. Nan te pone 
riba nos e stigma ku nos no kier nada mas ku 
e otro islanan. Esei no te berdat, nos kier 
kopera, nos kier keda kopera riba e punto- 
nan ku nos te kere ku te na benefisio di nos 
tur, pa Korsou pa Aruba, pa tur e islanan. 
Nos no kier sinte den un konstelashon unda 
"van boven af” te worde dikte pabo kiko bo 
tin ku hasi. 

Skol i Kom.: Esaki bo te duna un sorto di 
organo sentral? 

J. v\dK.: Si. 

Skol i Kom.: Pues den e punto di biste di 
MEP luga te keda habri pa un organo sentral 
ku sierto autorisashon? 

J. v\d K: Si. Pero unda te imposibel ku un 
isla ta domina e otro. Na unda te bira impo¬ 
sibel ku Aruba por worde obliga pa bai den 
un direkshon ku e no kier. Nos te yamele un 
"volkenrechtelijke suigeneris konstelatie”. 

Domina e pueblo 

Skol iKom.: Dor di ku e situashon na Korsou 
te bira dia pa dia mas malo te bon pa nos sali 
mas lihe, awor? 

J. v | d K.: Den nos opinion si. Nos tin di sali 
di un konstelashon estatal. Esei no kier men, 
ku no por tin un koperashon ekonomiko, ko- 
perashon ariba base di moneda ku Korsou i e 
otro islanan, pero no den un konstelashon ku 
si nan te bai deshasi di nan ekonomia ku nos 
tambe te worde "gesleurd in de afgrond”. 

Skol i Kom.: Awor si na Korsou e situashon 


ta bai hopi bon e ora e independensia di 
Aruba no te asina purá, pasobra na Korsou e 
kos te bai bon tog? E ora nos no tin mester di 
yudanan tanto pa resolve nan problema. 

J. v\dK.: No, esei mi no a bisa. 

Skol i Kom.: Mi te puntra si e kaso por bia 
asina? 

J. v\dK.: No. Nos te keda riba e prinsipio ku 
nos no kier pa e pueblo rubiano worde do¬ 
mina dor di e pueblo di un otro isla. Si ta bai 
bon na korsou o no te bai bon, esei no te e ar¬ 
gument» prinsipal. E argument» prinsipal ta 
un argumento politiko: nos no kier worde 
domina dor di e pueblo di e otro islanan! 

Skol i Kom.: Ken bo kier men ku ’nos’? 

J. v | d K.: E pueblo rubiano. 

Skol i Kom.: E independensia te pa e pueblo 
o e politikonan? 

J.v\dK: Kua, e independensia rubiano? 
SkoliKom.: Si. 

J. v\dK.:P&e pueblo. 

Skol i Kom.: Si pero e pueblo no te wori si na 
Korsou te bai bon o te bai malo. Bo mes te 
bisa no te importa nos si na Korsou ta bai 
hopi bon o hopi malo. Pa nos e no tin influen¬ 
sia. Bo ta bisa ku e dominashon di e otro isla. 
J. u|dK.: Yaesei tei. 

Skol i Kom.: E pueblo no te domina e pueblo. 
Ta e politikonan ta domina e pueblo. 

J. v | d K.: Ta e politikonan te domina e pue¬ 
blo? Politikonan di Korsou bo kier men. 

SkoliKom.: Si. 

J. v\dK: Si. 

Skol iKom.: Kier men ku e independensia pa 
Aruba te un independensia pa e politikonan 
di Aruba. 

J. v\d K: No? (hariendo) Di kon? Paso e 
pueblo arubiano te worde domina. 

Skol i Kom.: Dor di politikonan di Korsou? 

J. v\dK.: Si. 

SkoliKom.: Den ki sentido? 

J. v\d K: Den e sentido di ku-ku-ku-nan tin 
tur kos di bisa. Pueblo rubiano a skohe su 
representant»nan, pueblo rubiano a duna un 
mandato di gobernashon na su representan- 
tenan. Su representantenan te MEP. MEP 
te haya un mandato di pueblo rubiano pa go- 
berná. Awor MEP ta goberná? MEP te den 
gobierno? MEP a worde geskop for di go¬ 
bernashon sin ku nan tin algo di bisa. Pa- 
kiko? Pasobra e politikonan di Korsou te do¬ 
mina. I a nos ta e muchanan ku tin ku sinta i 
koperá i si nos no ta koperá manera nan kier 
anto nos ta worde geskop afo. 

30 di mei 

Skol i Kom.: No t’asina ku te promé biaha un 
partido ku te mas grandi na Korsou te den 
gobierno i tur e tempo promé te un partido 
di minoria tabata na mando, ku ta goberna 
huntu ku e mayoria di Aruba i e mayoria di 
Bonairu. Esei kier men ku e pueblo di Kor¬ 
sou, e mayoria grandi, nunka a bin na 
mando. 

J. v\dK.:~E t’asina enberdat ku na Korsou e 
NVP ku tabata tin ... Pa kuminsa na Korsou 
no tin mayoria. Awor aki tampoko. Niun di 
nan tin mayoria. Di e 12 asient» niun di nan 
tin 7. Nan tur tin menos di 7. Dus Korsou 
tambe tin e problema, ku Hulanda konosé, 
ku niun partido riba su mes te haya e mayo¬ 
ria. Bo tin "koalitievorming”. Bo tin "samen¬ 
werking” Frente-NVP. Pasobra NVP riba su 
mes no tin mayoria. 

Skol i Kom.: Nan te e grupo mas grandi. 

J. v\d K.: E grupo mas grandi. Si esei en¬ 
berdat tabata den oposishon, tabata NVP 

pasobra PPA tabata goberná ku e partido 
mas chikito, D.P. 

Skol i Kom.: I esei tabata pa añanan asina. 

J. v\d K: Ya, i un di e ”oorzaken”-nan di 30 
di mei segun mi, tambe ta e frustrashon poli- 
tika di e elektorado di Korsou, ku e buki di 
30 di mei, esun koró, no ta bai mucho pro- 
fundo den e kos ei, loke mi ta haya "jam¬ 
mer”, pero e frustrashon di e elektorado ta¬ 
bata un di e "oorzaken” pakiko esei a sosode. 
Pasobra bo no por keda frustra aña den aña 
afo. 

Skol i Kom.: Si bo ta di tal opinion kon bo por 
bisa anto ku Korsou ta domina Aruba? No ta 
asina ku Aruba a dominá e grupo mas grandi 
di Korsou en koperashon ku e grupo mas 
chikito di Korsou i e partido mas grandi di 
Boneiru? 

J. v\dK.: No. Loke mi ta kere a sosode ta ku 
Aruba a kolaborá pa en berdat e grupo kura- 
soleño pero no ta ku ata Aruba a hasiele, pa¬ 
sobra si bo ta wak e "kabinetsformatie”, bo 
ta wak tur ora tabata tin un premier kura- 
solefio. Bo no tabata tin un premier arubi- 
ano, ku eksepshon di Petronia, pero masha 
korto tambe. Semper tabata tin premier ku- 
rasoleño i e kurasoleñonan tabata domina 
den tur kabinete. 

Esei ta mas "ondemokratisch” ainda, unda 
bo ta haya ku e grupo mas chikitu ta domina 
Korsou i tambe nan tin e posishon dominan¬ 
te den henter e gobierno, dor di e kolabora- 
shon di e partido PPA. I un di e kosnan ku 
MEP a bisa den e formashon di gobierno ku 
MEP ta eksihi ku e mayoria di Korsou ta 
presenta den e kabinete i asina e kabinete e 
a wordu forma unda MEP tabata den, NVP i 
PSD. Ora PSD a kai afor ta MEP a eskihi ku 
FRENTE ta bin aden. Anto ta ken a paga e 
kuenta? Nos a paga e kuenta pasobra sierto 
momento nan a skop nos afoü 
E periodo loke a sosode den pasado unda 
PPA a kolaborá pa domina e grupo mas 
grandi na Korsou, ta un periodo ku nos ta 
"keur af”. Loke bo no kier pa pasa ku bo no 
hasi ku otroü 

Pensioen i 
nasionalidat 

Skol i Kom.: Bo tabata papia awor ei di kos¬ 
nan ku mester wordu reparti. Bo a bisa un 
kos ta e oro. Kiko mas mester wordu reparti? 
J. v\dK.: En prinsipio nada mas. Tin e pro- 
blema naturalmente di Pensioenfonds. Pero' 
Pensioenfonds ta un stichting i . . . eh . . . 
laga bisa ku e stichting por keda eksisti. 
Pero si nan bisa ku e no por eksisti pasobra 
ku e ta wordu domina dor di leinan antiano, i 
si bo ta bira un pais soberano bo tin bo pro- 
pio leinan i e stichting no por kai bou di lei¬ 
nan antiano, nos mester wak pa un otro solu- 
shon. Kisas ei tambe mester bin un parti- 
shon. Kisas e stichting por keda eksisti, ta 
un problema tekniko-huridiko. 

'Skol i kom. : E kosnan ta konkreto awor? 
J.v\dK.:Ko. 

Skol i Kom.: No! Pues e problema ta eksisti 
ku tin hende por pèrdè nan penshon, paso¬ 
bra bo ta sali boluntariamente for di e unidat 
antiano. I e ora bo ta perde e derechonan. 

J. v\d K: No, pasobra bo a paga pa bo de¬ 
rechonan. Semper bo por apela na e estatu- 
tonan di e stichting. E stichting ta keda ek¬ 
sisti. I bo no ta pèrdè bo derecho pa motibo 
ku bo a haya un otro nashonalidat. E stich¬ 
ting no ta mará na nashonalidat, e stichting 



ta papia di hendenan ku a stort un kantidat 
durante un tal periodo. 

Loke si ta fastioso ta ku bo por kai den bashi 
(tussen wal en schip). Esta ku hendenan ku a 
paga un periodo di penshon, ku ta 10 aña, no 
a paga ful. E pensioenfonds ta bisa "Wel, 
boso a paga 7 aña pero nos ta kita boso nom- 
ber. Mester bin un areglo. E areglo aki por 
wordu tumá dor di un fondo ku nos por krea. 
Kuanto bo mester pa un pensioenfonds? 
Kuanto bo mester pa e amtenarnan ku ta kai 
den bashi? Kon grandi e grupo ta i kuanto bo 
mester pa garantisa nan derechonan? Esei 
mester wordu investigá, esei mester wordu 
investigá, sigur. 

”No a hasi un 
dónder ,y 

Skol i Kom.: Tog ta straño ku esei no a soso¬ 
de AINDA! Pakiko no? Tabata tin bastante 
tempo. 

J. v\d K.: (hariendo) Bastante tempo? Ta¬ 
bata tin bastante tempo? 

Skol i Kom.: Boso ta trahando tog na e plan¬ 
nen aki. Boso ta traha na e plannen pa bira 
soberano? 

J. v\d K.: Si pero MEP enberdat a kuminsa 
na esaki, ku e preparashon planea i nos ta 
desde ’73 numa den gobierno. Despues nos a 
wordu geskop afo. E otro gobiernonan en¬ 
berdat no a hasi un donder n’esaki. 

SkoliKom.: Pero komo partida bo por traha 
n’esaki tog? Bo no mester ta nesesariamente 
den gobierno? 

J. v\dK.: Komo partido pa traha riba esaki? 
Mi ta kere ku bo mester dispone di e infor- 
mashonnan nesesario; bo mester por pone 
man riba e papelnan di gobierno. I esei no ta 
semper asina fasil. En prinsipio lo bo por 
hasi un komienso. Pero e ora bo ta bin bek na 
e falta di kader, loke ta un di nos problema- 
nan mas grandi. Falta di kader esei ta un 
hèndikèp . . . esei ta un hèndikèp. Nos tin 
asina hopi mas pa hasi. 

Skol i Kom.: E problema di kader no ta bira 
mas grandi ora Aruba tuma tur e kosnan 
over di gobierno sentral? 

J. v\dK.: Sigur mas grandi, sigur mas gran¬ 
di. E merese un estudio tambe (hariendo). 
Naturalmente e mester un investigashon. 
Skol i Kom.: Bo mester posee un bista masha 
optimista pa kere den un bon final. 

J. v\d K: (hariendo) Si, pero bo por kere 
den un bon final den e independensia di An- 
tias? 

Skol i Kom.: Bo sa awor kiko bo tin! Bo ta 
awor den un konstelashon antiano, bo sa e 
estilo di bida, bo ta wak e nivel di desaroyo. 
Bo no sa kiko bo ta bai haya?! 

J. v\dK.: Bo sa ku e ekonomia no ta kore bai 
si bo bira independiente. 

Skol i Kom.: Pero djis aki Aruba ta paré su 
so ku petroli i turismo. Mi ta puntra mi mes 
si invertidónan ta hay’é asina atraktivo pa 
drenta den un ekonomia asina. 

J. v\d K.: Si. Invertidónan pa un industria 
ku no ta basé riba nos merkado. E ta mucho 
chikito. Den esei ningun hende ta enteresé. 
Pero si den un merkado manera turismo, 
manera industria petrolero. Kisas tambe un 
industria kimika, pasobra e plannan, ku ta 
eksisti pa haya gas for di Venezuela, otro 
produktonan di Lago, ta di tal forma ku tin 
petishonnan pa un industria kimika na 








"Mi kier sa ”... 

Skol i Kom.: Bo a menshona awor ei sola- 
mente un kos ku mester wordu reparti. Tin 

J. v | d K.: No. E sosiale verzekeringsbank no 
ta un problema, den mi opinion. Pasobra e 
sosiale verzekeringsbank pa aña largo, 
AOV, no ta wordu paga dor di Korsou; mi ta 
kere pa 10 aña of mas. Henter e sosiale ver¬ 
zekeringsbank ta stens riba e plaka di 
Aruba. Ta un hecho. Korsou no ta paga e 
premio. 

Skol i Kom.: Aruba por garantisa e hende- 
nan awor aki ku penshon i areglonan sosial 
por wordu karga dor di Aruba? 

J. v\d K.: Nos . . . nos ta karga enberdat e 
gastonan pa henter Antias! Pasobra Korsou 
no ta paga ningun sen! 

Mi no ta mira asina tanto problema. Nan ta 
bisa ku e ta asina problematiko, pero mi ta 
puntra mi mes kon e ta drai awor ku plaka 
rubiano? Of un ekonomista sabi ta saka un 
triki i ta bai traha ku kontribushonnan fik- 
tivo ku e ta ”haya” di Korsou, ku e no ta 
haya, ku e ta menshona tóg den e bukman? 
Mi’n sa kon nan ta hasi’e ma e hecho ta ku ta 
wordu paga i e plaka ta bin di Aruba! 

Skol i Kom.: Awor aki tin tres anto: pen¬ 
sioenfonds, sosiale verzekeringsbank i mo- 
neda. No tin nada mas? 

J. v\d K: No, no ku mi por kai riba dje di- 
rektamente. 

Skol i Kom.: Kon bo ta mira e posishon di 
ALM? Nos ta bai perd’e, nos mester bai lan- 
ta nos mes kompania di aviashon? 

J. u|d K: No. Mi no ta kere ku lo tabata ne- 
sesario. Mi kier sa ku ALM por sigi bula 
trankil. Pakiko no? 

Skol i Kom.: Bo ta bisa ”mi kier sa”. Mi ta 
haya esei asina swak pa un pais ku ta bai tu- 
ma un stap asina desisivo. E no ta regla, no 
tin garantia; boso ta solamente reflekshona 
na e momento aki? 

J. v\d K.: No. Pakiko. ALM lo no sigi bula 
mas. Mi ke men, un hecho ta ku si bo hasi un 
estudio di ALM e merkado arubiano ta di 
vital impotansia pa ALM. Pues na mi senti- 
mento ALM lo mester ta loko pa stop e vue- 
lonan pa Aruba. Pero, si en kaso esei sosode, 
paso den politika tur kos ta posibel. En 
berdat bo por haya un hende na Korsou ta 
bisa: ”Nos no ta laga ALM bula pa Aruba 

Lo ta un hecho di enemistat. Tabata tin kom¬ 
pania i tin bastante petishon ainda pa bula 
”every hour on the hour” di Korsou pa Aru¬ 
ba. Nan no a haya permiso pasobra ALM tin 
monopolio. Pues e konekshon den aire entre 
Aruba i Korsou no ta problema. E ta bira un 
problema si Korsou bai hunga wega sushi. 

Tin varios kompania, Irausquin mes a bise 
poko tempo ei, ku hopi mas por wordu hasi 
riba tereno di aviashon, si no ta ku nos tin di 
tene kuenta ku KLM. Esei ta simplemente 
un hecho. Tin kompanianan grandi ku ta in¬ 
teresa prinsipalmente den Aruba pero pa 
motibo di e kondishonnan ku nan ta haya 
hinka bou nan nanishi, e ta bira menos inte- 
resanté. I pakiko nan ta haya kondishonnan 
fastioso asina? Pa motibo di e enteresnan di 
KLM. 

E aviashon ta bira un problema, si riba Aru¬ 
ba bin situashonnan revolushonario, manera 
Jamaica. Ningun avion ta bula mas riba Ja¬ 
maica. Bo tin Jamaican Airways ku ta purba 
di hasi su best, pero American Airways i 
otronan no ta bai Jamaica mas ku ta bira 



peligroso. Ta komun ku bo no por mira di an- 
temano. Si tur kos bai manera e ta bai awor 
den un forma trankil i planea, aviashon no ta 
problema. Alkontrario! 

Skol i Kom.: Bo ta bisa ’forma planea’. Ora 
nos a puntra pa plan bo a bisa: ’No tin’. 

J. v | d K.: Esei nos tin tig! Nos ta bezig! 

Skol i Kom.: Nos ta bezig!, pero no tin nada 
ainda. Tög bo ta bisa: Nos ta bai kaminda di 
independensia. 

J. v\dK.: Si. 

Skol i Kom.: Bo no sa di e riesgonan ku nos 
ta bai enkontra ainda; no tin areglo ainda. 

J. v\dK.: Pero nan ta bin prome ku indepen¬ 
densia. 

Skol i Kom.: Ki garantianan bo tin? 

J. v\d K: Esei nos tin den nos man. Esei ta 
estudionan ku nos tin di hasi, ta leinan ku 
nos mester traha. Pesei nos tin e departa- 
mento aki. 

Skol iKom.: ’... ku nos tin di hasi’, pero no a 
wordu hasi ainda! 

J. v\d K: (hariendo) Si, bo por keda bati 
riba esei. Esei ta nos punto swak. Nos ta be¬ 
zig. Nos no ta kla ainda. Mi por bisabo ata 
aki e buki ku tur e areglonan di independen- 
sia. Esei Evertsz no por bisabo tampoko. 

Skol i Kom.: Esei ta berdat. 

J. v\dK.: Wel, pues? 

Skol i Kom.: Esei tambe nos ta haya irres- 
ponsabel. 

J. v\dK: Nos ta bezig, nos ta bezig; nos no 
takla. 

Kibra unidat nashonal 

Skol i Kom.: Boso ta bezig, pero boso a bisa e 
pueblo: Nos ta bai referendum pa vota pa in- 
dependensia. Boso no a bisa ku esei ta parti 
malo di independensia i eseinan por ta parti- 
nan bon, pasobra tin estudio ta mustra tal i 
tal. 

J. v\d K.: Tur hende ta komprende e refe¬ 
rendum malo. Mi a splikele varios biaha pero 
aparentemente e ta hopi difisil. E referen¬ 
dum no ta pa stipula e fecha di independen¬ 
sia. Mi ta bai mas leu, e referendum no ta 
duna ningun mandato na e gobierno pa pro- 
klamá e independensia. Loke e referendum 
ta hasi ta fortifika nos posishon, nos politika 
internashonal, pues den e periodo di dekolo- 


nisashon ku ta terminando. Awor aki e re¬ 
ferendum ta un sierto fase. E fase ku mester 
mustra i prueba pa tur hende, tanto interna¬ 
shonal komo nashonal ku e pueblo di Aruba 
kier independensia. Ora nos prueba esei nos 
ta spera di haya mas koperashon, sigur ko- 
perashon internashonal, pasobra nos a bai 
Nashonnan Uni i nan a bisa nos ku nan ta in- 
teresa den e posishon di Aruba i den e lucha. 
I un di e kosnan ku ami ta trahando riba dje 
ta un raport pa Nashonnan Uni. Pa nan stu- 
dia e historia politika di Aruba, pa nan sa 
presis. 

Bo tin un resolushon di Nashonnan Uni ku pa 
nos ta di primordial importansia. E resolu¬ 
shon ei ta: ”Declaration on granting inde- 
pendence to colonial country and people”. 

E deklarashon ta bisa den e promé artikulo: 
The subjection of peoples to alien subjeca- 
tion, domination and exploitation constitutes 
a denial of fundamental human rights, is 
contrary to the charter of U.N. and an impe- 
dement to the promotion of peace and coope- 
ration. I loke nos ta basa nos mes riba dje: 
All people have the right of self-determina- 
tion by virtue of birth-right that freely 
determine their political status and freely 
persue their economie, social and cultural 
development. Tur pueblo tin e derecho pa 
determina nan mes status politiko; e asina 
yama derecho di propio determinashon. 

Skol i Kom.: Esaki tambe lo por ta valido pa 
e poblashon di Sanikolas? 

Si nan disidi pa bira independiente? 

J. v\d K: E pueblo di Sanikolas? Sanikolas 
no ta un pueblo. Un pueblo tin su mes gober- 
nashon. Bo mester tin un forma di 
gobernashon i bo mester tin limitenan klara- 
mente defini. Sanikolas asina, asina no ta un 
pueblo. Riba esaki nos no mester buska pro¬ 
blema. Pero loke si ta traha kontra nos ta 
esaki: artikulo 6 ”Any attempt aimed to the 
parcial of total destruction of the national 
unity and the teritorial intregrity of a 
country is uncompatible with the purposes 
and principals of the charter of the U.N.” 
Esaki ta e prinsipio ku bo no mag kibra un 
unidat nashonal. Si manera Friesland kier 
bai asina leu tambe lo kai bou di esaki. Pero 
pa Nashonnan Uni, den e kaso di Aruba, no 
ta kla ta kua tin mas peso. Pesei nos ta traha 

un rapórt unda mester mustra pakiko nos 
por apela na e derecho di outodetermina- 
shon. Un di e kosnan mas fundamental ta ku 
e pueblo a tuma un desishon. Ta para den e 
reglanan di N.U. ku: . . the wishes of the 
people being obtained through plebiscite or 
other recognized democratie means’. Nos a 
bisa laga nos tene pues un referendum. E 
referendum no tin otro pretenshon, i no tin 
interpretashon. Mi no ta komprende di kon 
nan ta interprete malo tur ora. 

Referendum: 

60% di 80% 

SkoliKom.: Bo por bisa ki ora e referendum 
lo a sali na fabor di un status sobera no pa 
Aruba? Na ki resultado; e ta mitá mas uno? 

J. v\d K.: (hariendo) Demokratikamente 
mira bo ta bisa mitá mas uno. 

Skol i Kom.: Mitá mas uno di esnan ku tin 
derecho di vota? 

J. v\dK: Semper bo ta sali di e kantidat ku 
a bai urna elektoral. 

Skol i Kom.: Mitá di e votonan emiti? 

J. v\d K; Si, mitó mas uno di e votonan 
emiti. Pero naturalmente e kosnan aki ta 
wordu interpretá. (hariendo) Bo no mester 
gaña bo mes. Si asina-asina 40% di esnan ku 
tin derecho pa vota no bai no bai vota i di 
60% ku si bai vota bo a haya presis mitá mas 
uno bo por bisa ku e referendum no tin mu- 
cho peso. Logiko. Asina si e referendum tin 
masha poko balor. Mi no ta bisa ku e ta kom- 
pletamente sin balor, pero e no tin peso. Si 
ta asina ku 30% no bai urna elektoral i di e 
70% ku si bai, bo haya 80 te 90%, e ora si e 
tin mas peso. 

Skol i Kom.: No tin kriterionan fiho di ante- 
mano i despues di e resultado lo bisa ku si, e 
pueblo a disidi pa un independensia di Aru¬ 
ba. Esei sigur nan lo bai bisa despues di e 
resultado. 

J.v\dK.:No. 

Skol i Kom.: Bo por fiha e e kriterio di ante- 
mano? 

J.v\dK: Pakiko awor? 

SkoliKom.: Pasobra ta aboso ta organis’e. 

J. v\d K.: Esei bo por fiha si e referendum 
tin konsekuensia huridiko. E referendum no 
tin konsekuensia huridiko. Pesei nos ta 


yam’e tambe un sondeo di opinion. E gay nan 
di Kamer van Koophandel, algun miembro, a 
pensa di ta sabi i ku'referendum i sondeo di 
opinion no por. Esei ta kontraditorio; bo por 
bruha. Koi kens naturalmente. Referendum, 
komo sondeo di opinion, no kier men nada 
otro ku e ta haya e struktura huridiko di re¬ 
ferendum pero ku e tin e balor di un sondeo 
di opinion, pues e no tin konsekuensia huri¬ 
diko. 

Skol i Kom.: Pero e ta un desishon. 

J. v\d K: E ta un desishon. I kon e desishon 
ta wordu interpre tá ta depende na kua ban¬ 
da di mesa bo ta sinta. Nos no por bisa Hu- 
landa o Nashonnan Uni, Korsou o e gobierno 
di Hulanda ku nan mester di e manera aki. 
Skol i Kom.: Pesei mi ta puntra abo kon bo 
ta interpret’é di antemano si e resultado ta 
na fabor di e pensamento di MEP. Kon e pro- 
porshon mester ta? 

J. v\d K.: (hariendo) Esei mi no ta tribi di 
bisa sigur. Mi ta kere ku tur hende ta kibra 
nan kabes riba esei. Ami no ta satisfecho ku 
menos ku 60% di a lo menos . . . a lo menos 
80% di e votonan emiti. Esei ta mi opinion 
personal. 

Gato den sako 

Skol i Kom.: Pa bo duna bo opinion bo mes¬ 
ter ta na altura di e topiko. Si e hendenan di 
Aruba no ta na altura di e konsekuensianan 
di e di independensia, nan no por duna un 
opinion fundá. E ora nan ta kumpra gato den 
sako. Pasobra bo ta bisa ku e desishon lo 
yuda pa fortifika e politika internashonal. 
Pero si bo a gafia e hendenan, bo ta haya un 
opinion eroneo di nan. 

J. v\d K: Pero di otro banda ta para den e 
raport di referendum ku mester bin un ko- 
mishon di informashon. E komishon di infor- 
mashon tin e sigiente tareanan: organisa fo- 
rumnan politiko, organisa mas tanto posibel 
debatenan na radio i televishon, duna infor¬ 
mashon na organisashonnan sosial, kultural i 
edukativo pa informa nan miembronan. E 
komishon tin ku bai traha i mester bin ku in- 
formashonnan finansiero i ekonomiko kon- 
kreto. Mester bin ku un maneho pa ekste- 
rior, pues mester bin bisa kon Aruba lo mes¬ 
ter bai sobrevivi den e mundo internashonal. 
Skol i Kom.: Ma esaki no a sosode ainda! 


J. v\dK.: No, nos ta "bezig” ku e komishon. 
Skol i Kom.: Esakinan mester bin na kla pro- 
mé ku e referendum? 

J. v\dK.: Si, si. 

Skol i Kom.: Pues na e momento aki nos no 
sa unda nos ta bai. 

J. v\dK.: Pero pesei nos tin mas p menos un 
luna i mei pa hasi. 

Skol iKom.: Bo ta kere ku den e luna i mei e 
hendenan por haya asina hopi informashon 
ku nan por forma nan propio opinion tokante 
independensia? 

J. v | d K.: Mi ta kere. Mi ta kere ku e hende a 
haya hopi informashon kaba. No informa¬ 
shon tekniko, pero tokante independensia ku 
ta bin, den e sentido aki ku nan sa ku Aruba 
ta bira un pais soberano, ku esei kier men ku 
nos ta bai lós for di Korsou, esei kier men ku 
nos ta bin ku nos propio gobierno, nos no ta 
wordu domina dor di ningun gobierno di 
ningun isla. Esei ta kos ku nan sa! E senti- 
mento, di e pueblo pa no wordu dominó mas, 
esei no ta un sentimento di awe, esei ta un 
sentimento ku tin un historia di 50 aüa. Pero 
esei ta e kos ku e pueblo tin en todo kaso un 
preparashon mental, ku nan sa ku nan no 
kier keda bou ningun sirkumstansia bou di e 
dominashon di Korsou. Loke nos tin di bisa 
ta de fakto kon Aruba ta bai sobrevivi; e he- 
chonan tin ku bin. Nos tin informashon, no 
kere ku nos no tin nada. No kere ku nos ta 
sinta blanko, sin informashon, nos tin infor¬ 
mashon. 

Skol i Kom.: Wel, nos ta puntra pa areglo di 
penshon, areglonan sosial i bo ta bisa 'si mes¬ 
ter bin’. Pero no tin garantia pa nan. Bo no 
por garantisa mientras ku e no ta organisa i 
mira ku nan ta bin kla promé ku indepen¬ 
densia. Nos ta kontento ku bo a bisa ku no 
tin bastante informashon ku e hendenan tin 
un bista riba henter e situashon. Nos ta di 
akuerdo tambe ku mester bin informashon 
masha lihe. 

J. v\dK: Pero tambe ku nos ta studiando. 

Parlamento menos 
importante 

Skol i Kom.: Si den futuro nos bira indepen- 
diente lo ta mas fasil haya industrianan aki 
nan, pa motibo ku bo mes por disidi. 

For di dïa 25 te dia 31 di 
oktober 1976 presidente di VLA 
sr. Frank Zaandam i di dos 
sekretario sr. Ramón Todd 
Dandaré a asisti na un Seminario 
riba ”Reforma Edukativo na 
Amérika” kual a ser teni na e 
kapital di Honduras, Tegucigalpa. 

Despues di a diskutï tokante 
“Obstékulonan di un Reforma 
Edukativo na Latinoamérika” i 
“Kon ta planifiká un Reforma 
Edukativo”, e Seminario a yega 
na e konklushon ku pa proyektá 
un Reforma Edukativo na 
Amérika Latino mester sa di 
antemano ta ki sorto di hende lo 
mester bira e produkto di e 
Reforma èi. 

Saliendo for di e punto di bista 
ku e meta mester ta e HENDE ku 
bo mester pa bo pais, bo por 
planifiká bo Reforma dunando 
bo enseñansa e kontenido 
efektivo, 

Ta di gran importansia pa nos 
futuro kambio di enseñansa pa 
tene kuenta ku e diferente 
aspektonan ku ta ser tresi pa 
dilanti den e "paper” aki, komo 
ku nos ku ta biba den kuenka di 
Karibe tin nos afinidatnan ku e 
resto di Amérika Latino i nos tin 
e mes un Historia di 
Kolonisashon nos tras. 

Aki ta sigi e teksto (tradusi) ku a 
ser presenté na e Seminario i ku 
a ser asepté komo base pa un 
futuro kambio struktural na 
Amérika Latino. 

K 


E tipo di h 
AMERIKA I 
tin mester < 


Introdukshon 


E Seminario riba Reforma Edukativo na 
Amerika kual a ser patrosiná pa COLPRO- 
SUMAH i CMOPE a pone su atenshon riba 
un asunto di transendental importansia: e 
tipo di hende ku Latinoamérika tin mester. 
E inkietut aki a sali for di un echo konkreto, 
kual tábata riparábel na tur esnan ku a par- 
tisipá den e Seminario, i konsekuentemente 
evidente pa e organisashonnan di maestro 
ku nan a representá. Meskos, e tópiko aki ta 
forma un inkietut pa tur e organisashonnan 
popular di Amérika Latina i di e' otro paisnan 
dependiente na mundo. 

Den e alineanan ku ta sigi ta buska manera 
di duna un kontesta konkreto, obhetibo i 
sientifiko riba tal inkietut segun e análisis i e 
reflekshonnan ekspresá den nan. E eksposi- 
shon aki ta ser hasi uzando e método sienti¬ 
fiko komo instrument di anélisis, uniendo e 
futuro nesesario i eksigi pa e pueblonan di e 
paisnan eksplotá ku e presente ku ta primi 
nan, pero ku a la bes ta generá un rebeldia 
hustifiká pa kibra ku e sistema sosial ku ta 
oprimi nos. 

E enfoke aki, dor di e naturalesa di e tópiko, 
ta esensialmente politiko i é mester ta asina 
pasobra e interesnan i e lucha di klase ku a 
surgi den nos sosiedatnan latinoamerikano i 

liskushon na Honduras. 


den otro paisnan eksplotá — meskos ku tur 
sorto di situashon sosial — ta esensialmente 
politiko. Si nos mester sostené un punto di 
bista kontrario, antó nos ta kere ku esnan ku 
tin poder den nan man ta aktua manera mu- 
cha chikito. Pero ni e klasenan dominante i 
opresor di e sistema sosial aki no ta aktua pa 
loko kontra e pueblonan ni tampoko e pue- 
blonan di tur e paisnan di mundo lo no kon- 
kistá i mantené liberashon di ser humano 
djis pa un simpel kapricho. 

E konklushonnan ta di vital importansia 
pasobra nos koAio maestronan konsiente, 
komprometi ku interesnan di pueblo, tin 
intenshon di aktua ku seriedat i di hasi di 
edukashon un proseso ku lo yuda pa kambia 
e structuranan ku ta ninga asta di rekonosé 
e derechonan mas elemental di ser humano i 
no un proseso ku lo sigi aseptó e sistema ku 
nos tin aktualmente. 

Den e dokumento aki nos ta sigi e siguiente 
indise: 

I. Introdukshon. 

II. Karakterisashon aktual di Latinoamé- 
rika. 

a) Dependensia 

b) Subdesaroyo 

III. Tipo di hende ku Latinoamérika mes- 


Karakterisashon aktual di 
Latinoamérika 


Sistema Ekonómiko-Sosial 

E sistema sosio-ekonómiko di Latinoamérika 
ta e sistema kapitalista ku na nivel mundial 
ta pasando dor di su fase superior i final: im- 
perialismo, ku ta manifesté su mes den hege- 
monismo, neokolonialismo i ekspanshonis- 

mo. Imperialismo ta basa su mes riba eksplo- 
tashon di pueblonan, kualnan riba nan mes 
tin un movemente sosial basta halto i un in- 
tensifikashon di e lucha di klase pa debilité e 
basenan di e sistema ku ta kabando ku hu- 
manidat. 

Muestra di e debilidat bi ta e agresibidat i e 
arogansia ku imperialismo ta uza den tur e 
paisnan kaminda su rekursonan di penetra- 
shon, dominio i eksplotashon no ta garantisó 
su supremasia. Ademas di e diferente forma- 
nan den kual imperialismo ta presenté su 
mes den bista di e paisnan ku nan ta eksplo- 
té, nan ta fiha nan dominio den e paisnan ku 
e apoyo di e oligarkianan natibo. E oligarkia- 
nan aki tin e mesun interesnan i pesèi tin un 
gran komprendemento entre nan i un kola- 
borashon hopi será kontra e interesnan di 
pueblo. 

Kontra e unidat 'ei di esnan ku ta eksplotó 
nan, e paisnan oprimi ta respondé ku un soli- 
daridat militante i bringadó ku ta kuestionó i 
rechasó e sistema ku ta rbina i ta eksigi den 
tur nivel un mundo sin eksplotashon. 
Latinoamérika no a skapa for di e kuadra 
general bi di lucha di klase, di un lucha entre 
esnan ku ta boga pa un opreshon di pueblo¬ 
nan i esnan ku ta bringa pa un liberashon na- 
shonal E sistema sosio-ekonómiko di Latino¬ 
amérika tin komo karakteristika general: 
subdesaroyo i dependensia den tur nan 
aspektonan. 


A. Dependensia 


E dependensia latinoamerikano ta un 
fenómeno históriko, ku a desaroyé for di e 
dominashon di e strukturanan sosio-ekonó¬ 
miko pa e imperionan. Aktualmente depen¬ 
densia di Latinoamérika ta manifesté su mes 
den aspekto ekonómiko, politiko, sosio-kul- 
tural, tékniko, sientifiko i edukashonal. 

1) Den aspekto ekonómiko e dependensia 
aki ta manifesté su mes di e siguiente ma- 

a. E situashon di ta paisnan ku ta produsi i 
eksporté materianan prima i na e mesun mo- 
mento ta importé produktonan elaboró kaba. 

b. E predominio di invershon di kapital for 
di paisnan kapitalista den e partinan mas im¬ 
portante di e ekonomia nashonal. Den ültimo 
añanan e politik invershonista a varia di tal 
manera ku nan a aumenté nan ganashinan 
konsiderébelmente. E variashon mas komun 
ta ku nan ta habri sukursalnan di e empresa- 
nan multinashonal lagando parse ku ta pro- 
mové nan ta promové desaroyo di e paisnan 
latinoame rikano. 

c. Debenan eksterno i nan konsekuensianan 
negativo. 

2) Den aspekto poUtiko-sosial ó ta manifesté 
su mes pa: 

a. Dunamento di importansia na desishon- 
nan politiko di e paisnan dominante sin tene 
kuenta ku e soberania nashonal. 

b. Perdemento di e autodeterminashon di e 
pueblonan a konsekuensia di e kontrol di e 
paisnan dominante, te na tal grado ku nan ta 
imponé gobièrnonan antipopular ku ta 
persigi mesun interesnan ku e imperialista- 

c. Preparashon tékniko di kuerponan repre- 
sivo nashonal orienté pa kombati esfuerso- 
nan di e pueblonan pa yega na nan libera- 
shon i pa garantisé di e manera ei e sistema 
di dominashon. Den e politik di represhon 

aki ta sobresaliente e rbl ku C.I.A. ta hunga 
na nivel mundial. 

d. Uzamento di diferente métodonan neo- 
maltusiano pa kontrol di natalidat, ku di un 
banda ta evitá pa e kantidat di hende inkon- 
forme ku e sistema bira mas grandi i di otro 
banda ta implantá e idea falso ku e kousa di 
miseria den e pueblonan aki ta sinta den 
fenómenonan demogrófiko. 

e. Imposishon di balornan politiko-sosial 
falso, manera: demokrasia, libertat, patrio- 
tismo, liberashon di muhé, igualdat, ets. pu- 
ramente segun stilo i kontenido burgues. 

3) Den aspekto sosio-kultural é ta manifesté 
su mes den: 

a. Kreashon di nesesidatnan fiktisio (be¬ 
hoefte kweken) via e diferente medionan di 
komunikashon pa asina amplia nan merkado. 

b. E alienashon kultural ku Imperialismo ta 
realisá via e medionan di komunikashon, 
produsiendo entre otro: divershonismo ideo¬ 
lógiko ku aprobashon di e gobièrnonan, pa 
distrae atenshon di e masanan for di realidat 
i pa evitá asina ku e realidat inhusto aki por 
ser kambiá. Por ehempel: 

I. Ampliashon di sektanan religioso. 

II. Mas produkshon di pelikulanan di "outer- 
space”. 

III. Proliferashon di bukinan, revistanan i 
pelikulanan pornográfiko, ets. 

c. Eedukshon di e rbl sosial di hende muhé 
na simpel aktividatnan di kas i pa ta ünika- 
mente obheto di e satisfakshon seksual di 
hombernan. 

d. Uzamento di siensia i teknologia den te- 
reno di edukashon, den kual Imperialismo ta 
hinka sutil i astutamente su politik di domi- 
nashon neokolonial. Esei ta e kaso ku un kan¬ 
tidat grandi di programanan di televishon, 
manera "Sesame Street”, ademas bukinan di 
skol. Institutonan Linguistiko, Kuerponan di 
Pas, etsetera. 

4) Den aspekto tékniko-sientifiko dependen- 
sia ta manifesté su mes na: 

a. Huimento pa e metrópolinan di e elemen- 
tonan tékniko i sientifiko kualnan a ser for- 
mé den e paisnan dependiente, sin kosta e 
paisnan imperialista nada, pasobra nan a ser 
formé ku e rekursonan ekonómiko nashonal. 

b. Trasladamento di siensia i teknologia for 
di e metrópolinan imperialista pa nos pais¬ 
nan via diferente medio, manera: 

I. E imposishon di programanan di asisten- 
sia "tékniko i sientifiko", lokual ta duna nan 
benefisionan ekonómiko inkalkulébel i e kon- 
sekuente propagashon politiko i ideológiko 
di dominashon. 

II. E relashonnan komersial ku ta permiti 
eksportashon en masa pa nos paisnan di 
merkanslanan di diferente tipo, trahé segun 
sierto téknika spesifiko dor di kual e nesesi- 
dat ta ser kreé ku e hendenan mester sigi 
kursonan sientifiko i teknológiko pa por uza 
tal merkansianan. 

III. E konstante programanan di beka ku 
nan ta ofresé nos pueblonan. Karakteristika 
general ta e formashon di hendenan riba te- 
renonan ku no ta pone den peliger e kues- 
tioamento di e sistema di eksplotashon ku 
tin i al kontrario, ta logra preparé "kader” 
ütil pa nan préktika dominante. Dependen- 
sia den e aspekto aki ta ser asentué pa e ye- 
namento di mas di nos sentronan kultural ku 
bukinan ku ta bin solamente for di e paisnan 
imperialista, ya ku sensura ta imposibilité 
introdukshon liber di bukinan for di otro 
paisnan. 


IV. E limitashonnan tékniko-sientifiko di e 
pueblonan aki pa nan eksploté di nan mes e 
rekursonan natural ku tin den nan teritorio- 
nan. Esaki ta habri porta pa e predominio di 
Imperialismo den e kampo aki, yegando na 
tal ekstremo di konkisté e poder di desishon 
en kuanto e eksplotashon di e rekursonan 
natural ku tin importansia stratégiko, pu- 
rando bf wantando tal eksplotashon segun 
nan propio interesnan. 

5) Den aspekto edukashonal dependensia ta 
manifesté su mes den: E echo ku e filosofia 
edukashonal di tipo programétiko, ku tur su 
derivashonnan sienüfiko-teknológiko, a kaba 
ku e eksistensia mes di e sistemanan eduka- 
tivo di Latinoamérika, ku e propósito di for- 
ma un sorto di hende apto pa sirbi depen¬ 
densia i subdesaroyo. 


B. Subdesaroyo 


Subdesaroyo ta a la bes koüsa i konsekuen- 
sia di dependensia i e ta manifesté su mes na 
Latinoamérika manera un fenómeno komun 
ku ta agudisé kada dia mas. Pa e fenómeno 
aki tin dos splikashon: un antisientlfiko, kual 
ta ser sostenl i defendl dor di Imperialismo i 
e oligarkianan krioyo i e otro, sientifiko, sos- 
teni i defendi pa e otro klasenan ku ta boga 
pa un liberashon sosial. Ademas, subdesa¬ 
royo no tin su konsekuensianan solamente 
den ekonomia di e paisnan sino ku é ta afekté 
tur aspekto di bida. 

A pesar ku Imperialismo i e oligarkianan kri¬ 
oyo ta hasi tur lo posibel pa pone hendenan 
kere ku subdesaroyo ta di karókter perma¬ 
nente — esaki nan ta hasi uzando tur medio 
pa trose berdat —, echo ta ku historia a 
demostré i lo sigi demostré kon pueblonan a 
lanta i lo sigi lanta viktorioso kontradisiendo 
asina e mintiranan ku ideólogonan den sir- 
bishi di e klasenan dominante ta uza. 

E situashon di subdesaroyo ku ta kastigé nos 
pueblonan ta manifesté su mes den e sigui- 
ente aspektonan: 


1. Aspekto ekonómiko 


Den e tereno aki ta bisto e aktitut serbil di e 
pueblonan aki pa ku Imperialismo ora nan 
asepté i hunga e rol ku nan a imponé nos di 
merkado kautibo i fuente produktor di mg- 
terianan prima. Esaki ta generé e tiki desa- 
royo di e forsanan produktibo di tal manera 
ku industrianan nashonal no ta kapas di sa- 
tisfasé e nesesidatnan interno. Tambe é ta 
generé solushonnan ku ta hasi e subdesa¬ 
royo bira mas grandi, manera e préstamo- 
nan obligé i e invershon liber di kapitalnan 
stranhero den nos paisnan. Esaki ta oka- 
shoné e deskapitalisashon nashonal ku tur 
kapital inverti te trese kuné i ademas e pro- 
blema ku no tin ningun reinvershon. Si te 
bien berdat ku e diferente reformanan den e 
paisnan dependiente a ser produsi pa e lucha 
ineksorébel di e klasenan popular pa kibra e 
strukturanan ekonómiko, sosial i politiko 
anakróniko ku te eksisti, tambe te berdat ku 
den deléster añanan Imperialismo a pasa 
man pa e prosesonan aki ku e propósito di 
kanalisé nan i hasi nan adekuado pa su stra- 
tegianan di dominashon. Esaki te un prueba 
evidente ku subdesaroyo te sigi eksisti i ku e 
reformanan presenté, aunke nan te aparesé 
komo adelantonan den e proseso di libera¬ 
shon di e pueblonan, te resultó superfisial 


pasobra nan no ta toch e esensia mes di e sis¬ 
tema: tumamento di e medionan di produk¬ 
shon dor di e klasenan popular (e pueblo). 

Un di e deléster stapnan di Imperialismo 
kontra e paisnan dependiente den materia 
ekonómiko te e tratadonan di integrashon. E 
üniko obhetibo ku nan tin te di skapa "belas¬ 
ting”, wanta e posibilidat di desaroyo di e 
kapital nashonal, hasi nan ganashinan mas 
grandi i di krea mas kondishon pa e pueblo¬ 
nan drenta den mas debe ku nan. 


2. Aspekto politiko 


Den materia politiko un prueba evidente di 
subdesaroyo te e pèrdemento di soberanla 
nashonal. Esaki naturalmente te produsi 
subdesaroyo pasobra tumamento di desi¬ 
shon no te buska manera di stop dependen¬ 
sia sino di hasié bira mas grandi. 

E pais mes, den e sirkunstansianan èi, ku tur 
su institushonnan huridiko i politiko, te bira 
un apèndiks di e aparato di dominashon ku 
nan a krea, resultando inkapas pa tuma su 
propio desishonnan segun interes di e 
pueblo. 

Tambe te konsekuensia di e perdemento di 
soberania e sustitushon di balornan nashonal 
pa un skala di balornan ku te pertenesé na e 
gruponan dominante i ku naturalmente e 
pseudo-balornan nashonal èi te konformé in- 
teresnan di klase di Imperialismo i e oligar¬ 
kianan krioyo. E interesnan aki no te nada 
otro ku konformismo i fatalidat pa e masa¬ 
nan popular i supremasia i poder permanen¬ 
te pa nan. 

Ta natural ku e kestion di yega na e obheti- 
bonan ku te animé esnan ku te kousa atraso, 
dependensia i subdesaroyo te bai hunto ku 
konsepshonnan ku te trose realidat, kualnan 
nan te propagé via nan boseronan. Ta pesèi, 
pa evité tumamento di konsenshi di e pue¬ 
blonan tokante nan rbl frente e fenómeno di 
subdesaroyo, nan te splik’é ku otro kbusa- 
nan, manera eksploshon demogréfiko, klima, 
falta di fe religioso, rasanan, ets. 

Pa nan por siguró nan mes di e mante ne¬ 
me nto di subdesaroyo den e pueblonan, e 
gruponan dominante te fbrma i te utilisé 
kuerponan represivo, instrumentnan di do- 
minio i represhon kontra tur intento di pue¬ 
blo pa su liberashon. 

Otro elemento riba tereno di subdesaroyo ta 
e situashon bergonsoso den kual e paisnan di 
Latinoamérika te haya nan, pasobra nan no 
te permiti nan esteblesé relashonnan diplo- 
métiko, komersial i kultural ku tur nashon di 
mundo. 

Na otro banda, te importante menshonó e 
penetrashon ideológiko, di kual e organisa- 
shonnan popular te bira viktima, via kuerpo¬ 
nan i agentenan spesialisó ku Imperialismo 
te krea. Den hopi kaso esaki te duna komo 
resultado korupshon di dirigentenan, domes- 
tikashon di e movemento obrero i kampesino 
i tenemento atras di e masanan popular pa 
partisipé den luchanan pa nan reivindika- 
shonnan. 

No menos bergonsoso te e dependensia di 
nos politikanan eksterior di e diktadonan di 
Imperialismo den organismonan regional ku 
nan te dominé, manera O.E.A., CONDECA, 
S.I.P.j ets., i den e organismonan ku ta kai 
fo’i nan kontrol nos por riparó un siguimento 
fiel di e ideanan o e posishonnan ku Imperia¬ 
lismo te dikte. Pa kolmo di e situashon de- 
gradante aki te resalté e echo hopi konden- 


10 












óbel ku ora Imperialisme) perde kontrol poli- 
tiko di e paisnan dependiente via nan kanal- 
nan diplomátiko, é ta rekuri na dominashon 
militar di nan, mustrando historia interven- 
shonnan sangriento manera esnan di Nicara¬ 
gua, Guatemala, Cuba, Santo Domingo, ets. 


3. Den aspekto sosio-kultural i 
edukashonal 


Subdesaroyo ta manifesté su mes den: 

a. Un nivel di bida abbu di e poblashon, 
spesialmente e sektornan obreril i kampe- 
sino, den kontraposishon ku e nivel di bida di 
e klasenan dominante. Esaki ta haya su kon- 
kretisashon den un falta hopi grandi di kas- 
nan, salut, edukashon, traböu, ets. di e pue- 
blonan. 

b. Alienashon kultural, ku esensialmente ta 
nifiké: ningamento di ser humano; un ele- 
mento bésiko pa mantené e status quo ta di 
krea konformismo, un konsenshi di miedo i 


rechasamento di e kamindanan pa un libera- 
shon sosial; ademas krea admirashon i serbi- 
lidat pa ku e metrópolinan. E situashon ideo- 
lógiko aki kual ta reflehé un subdesaroyo 
palpébel, ya ku é ta asepté sin of ku masha 
poko kuestionamento tur e eksportashon 
ideológiko ku e metrópolinan ta elaboré pa 
destiné pa e pueblonan dependiente, ta trese 
kuné un kondukta ku ta imitashon di e proto- 
tipo di hende di e sosiedatnan dominante 
kual ta destaké den: un konsepshon idealista 
dilanti di mundo i por lo tanto, satisfakshon 
di un kantidat di nesesidatnan fiktisio i asep- 
tashon, te asta di hende muhé mes, di e ról 
inferior ku kapitalismo a dun’é. 

En sintesis, den e mundo kapitalista hende 
ta ser aliené sin ku é mes sa pasobra tur lo 
ke ta eksisti ta ui'ordu hisd na e rango di mer- 
kansia: forsa di trabóu, hende muhé, reli- 
gion, ets. Tur lo anterior ta un peso mas na 


fabor di subdesaroyo i pa konsekuensia sho- 
rotamento di liberashon di ser humano. 

c. E manera ku e régimennan ku ta goberné 
e paisnan aki ta entregé nan mes i e gran 
atraso sosio-kultural di e hendenan latino- 
amerikano ta bira un faktor importante'pa e 
dominashon kultural stranhero. Asina, por 
ehémpel, e adelantonan di siensia i teknolo- 
gia ku ta wórdo apliké na edukashon den sir- 
bishi di e klasenan dominante tin sigur gran 
akogida den e paisnan di Amérika, a pesar 
ku nan ta trasmiti mensahenan ku ta destrui 
konsenshi, moral i dignidat humano, gene- 
rando asina un miopia politiko ku ta imposi- 
bilité e partisipashon konsiente di e hende 
latinoamerikano den e tareanan pa su libera- 

d. Apart di esaki, e falta di un definishon 
politiko koherente na e nesesidatnan kon- 
kreto di e pueblonan aki i di e momento 
históriko ku nan ta biba a habri e tereno pa 
korientenan autosientifiko ku un orienta- 
shon pa mantené e paternalismo di Imperia- 


lismo i pa konsolidé subdesaroyo den tur su 
dimenshon stratégiko. E kos aki ta notébel 
den tur e sistemanan edukashonal di e pais¬ 
nan dependiente i subdesaroyó i te asta den 
esunnan imperialista. 

e. Enseñansa ta lós fo’i realidat i pesèi e for- 
mashon intelektual ta wórdu duné lós for di 
préktika; e nivel di bida abóu selektivo pa 
edukashon ta hasi ku kantidatnan grandi di e 
poblashon ta ser segregé i kondené na igno- 
ransia. Hopi komun ta e trasplante mekó- 
niko di skemanan edukativo di e paisnan im¬ 
perialista pa e paisnan subdesaroyó lo kual 
ta krea un situashon anérkiko di diferente 
préktikanan pedagógiko; e pragmatismo ku 
ta influensió e trabóu edukativo tin e ten¬ 
densia di deshumanisé e formashon di ser 
humano i resumiendo, e edukashon defor- 
mante ta produsi e tipo di hende subdesa- 
royd ku ta apto pa mantené e status quo. 


4. Aspekto tékniko-sientifiko 


E paisnan di Latinoamérika no tin un siensia 
i un teknologia di nan mes, lo kual ta de- 
mostré e tiki desaroyo alkansé den instru- 
móntnan di produkshon i por lo tanto, di e 
forsanan produktivo. 

Subdesaroyo ta dependensia ekonómiko i 
esaki, a la bes, ta generd dependensia poU- 
tiko; esaki ta splika pa kiko e sektornan ku 
ta propugnó e eternidat di tal fenómeno ta 
sorg pa rechasé tur intento di e pueblonan 
pa uni teoria ku préktika, bisé di otro ma¬ 
nera, pa rechasé e reformanan edukativo ku 
tin intenshon di profundisé investigashon 
sientifiko, kuestionamento di e siensia i e 
téknika ku ta wórdo importé i e formashon 
di un tipo nobo di hende, kapas di uza siensia 
i téknika pa su propio liberashon i su desa¬ 
royo. 

E tiki desaroyo di siensia i téknika i e konse- 
kuente efekto negativo di e limitashonnan èi 
den produkshon tin un efekto direkto den 
konformashon di hende mes, pasobra desa¬ 
royo di ser humano ta ligé ku e uzo di siensia 
i di téknika. 

Na otro banda, e tiki investigashon sientifiko 
ta impidi pa e hende subdesaroyó siüa ko- 
nosé ku eksaktitut e rekursonan natural i e 
bida sosio-ekonómiko di su medio ambiente. 
Esaki ta impidié pa trasformé naturalesa pa 
su obhetibonan i pa buska solushonnan 
korekto pa su problemanan sosio-politiko. 

E indise kultural abóu di e gran masanan di e 
poblashon latinoamerikano ta impidi nan 
siüa i uza un siensia i un téknika avansé; 
esaki ta hiba nan inevitébelmente na konfor¬ 
mashon di un mentalidat mégiko-religioso pa 
por splika e fenómenonan rond di nan. 


Tipo di hende ku Latinoamérika 
mester 


Pa tur loke a ser bisé anteriormente, lo kual 
den resümen ta un anélisis politiko di e kon- 
dishonnan ku generalmente ta imperé den 
pueblonan di Amérika i a la bes ta un denun- 
sia di e strategia di dominashon pa subyugé 
sin miserikórdia e paisnan aki i pa garantisé 
kueste lo ke kueste e perbibensia inhumano 
di e sistema, e Seminario Internashona riba 
"Eeforma Edukativo na Amérika” teni na 
Tegucigalpa, Honduras, di 25 pa 30 di ok- 
tóber 1976 ta stipulé komo plataforma filo- 
sófiko-politiko di e karakteristikanan ku e 
tipo di hende ku Latinoamérika mester di 
djé pa alkansé su liberashon mester tin, e si- 
guiente: 

1 Un hende ku un konsepshon sientifiko di 
mundo. 

2. Un militante auténtiko den e lucha pa li¬ 
berashon di ser humano, i por lo tanto, 
un konsiente luchadó anti-imperialista i 
anti-oligérkiko, kapas di saka e pueblo¬ 
nan aki for di dependensia i for di sub¬ 
desaroyo. 

3. Un kombatiente desidido pa e soberania 
nashonal, e autodetermishon i e amistat 
entre e pueblonan i pa e reskate, e kon- 
servashon i e utilisashon rasional di e re¬ 
kursonan di e nashon. 

4. Un hende kapas di uza siensia i téknika 
den e trabóu produktivo i liberadó pa 
bienestar di e pueblonan. 

5. Un fuerte konstruktor di pas, demokra- 
sia i solidaridat humano. 



E komishon enkargá ku e tarea di produsï ”e tipo di hende ku Amérika 
Latino tin mester di dje” ta kibrando kabes akinan. 

Di robes pa drechi: Leónidas Avila - Honduras; Ramón Todd Dandaré - 
Aruba; Reinaldo Umaña Bolaños - Costa Rica; Hernan López Zelaya - 
Honduras; Edgar Ortiz - Guatemala. 


11 









ta interumpié pa saboreá un dader koró 
masha dushi. E rayonan di solota dal riba su 
plumanan kolor orañe i ta dunanan un briyo 
kual ta aksentua mas ainda e plumanan 
pretu di su halanan. Den esei e ta ripara ku e 
kanari a stóp di fleit i e ta disidi di bula bai 
den e hofi kaminda e houla ta kolgá na un 
palo di flamboyant. E ta nota ku e kanari su 
houla ta yen di simia. 


E ta pensa: Ami si lo a fada masha dia di 
lanta kome dia den dia ’fo blo simia. Ma e po- 
bersito ei no tin choice, ta loke su doño pone 
pe e mester kome. I ta kon e por hayé den un 
houla chikito asina? Ami lo muri di tristesa. 

E trupial ta aserka e houla un poko mas. E 
kanari ku ta kabishando un poko a spanta 
ora e ta mira e trupial dilanti di e houla. 



ta puntra e trupial ku 


'Ta kon bo yama?’ 
un stem fini i de bil. 

| "Mi nomber ta trupial”. 

”Ami nunka promé a mira un trupial. Mi ma¬ 
ma a bini di Islas Canarias, pero komo ku 
semper nan a kria nos den houla mi no 
konose hopi kos. Mi a nase den koutiverio. 
Mi amo ta bon pa mi, pero e ta pone bon tino 
si e porta di mi houla ta bon será, pa mi no 
bula bai”. 

”Pero bo no ta fada di kome blo simia?” 

"Mi baas ta bisa ku ta esei ta bon pa mi plu¬ 
manan keda hel bunita i pa mi por fleit bu- 
nita. Tin ora e ta fleit i mi mester ripiti su 
melodia”. 

”Wèl mi amigo kanari, esei ta un kos ku min’ 
por. Ami ta fleit manera mi ké i ora mi kél 
Tambe mi ta kome loke mi ké, dader, bako- 
ba, guyaba enfin tur e frutanan dushi ku nos 
isla ta produsi. Mi ta bula bai unda ku mi ta 
deseá. Mi konose tur nos mondinan i tin hopi 
amigo manera chuchubi, mbfi, barika hel, 
chonchorogai. Tin bes nos tur hunto ta tene 
un konsert of nos ta organisa un songfesti¬ 
val. Varios biaha mi a sali ganador. 

Mi antepasadonan a bini di Venezuela, pero 
ami ta Rubiano bo só. Bo di ku bo mama a 
bini di Islas Canarias, i bo tata?” 

”Wel el a yega di kontámi ku su antepasado- 
nan tambe a bini di Islas Canarias, pero e 
mes ta ’Rubiano meskos ku bo i ku mi”. 

Den esei e trupial i e kanari a spanta di un 
boroto grandi riba nan kabes. Ta un pareha 
di prikichi bèrdè manera . . . wel bèrdè ma¬ 
nera prikichi, a bula bin sinta den e mata di 


”Ta ken ta papia di su antepasadonan ei 
bou?” un di e prikichinan ta puntra, i e ta 
bula bin para dilanti di e houla. Mirando e 
kanari e ta sagudi kabes i ta puntra: "Pero ta 
kon bo por biba asina? Ami ku mi amigo tru¬ 
pial lo no por soportá un bida asina. Ta di 
unda bo di bo ta?” 

'Ta net ku e ta kontami ku su mama ta di Is- 
las Canarias, pero su tata ta djaki. Libertate 
no konosé i e mester fleit manera su baas 
siñé”. 

”Wèl amigo trupial, manera mi a tende, abo i 
Piet Kanari ta preokupá boso masha ku boso 
antepasadonan i al fin di kuenta ta boso tur 
dos ta ’importé’. Ami si por bisa ku mi ta 
outentiko, uniko: Aratiga pertinax Aruben- 
sis. Klase aparte. Mi kolor ta presioso. Ta 
duele ku mi no sa kanta. Pero amigo trupial, 
ta un kos ku nos tur dos tin ta libertat. Ami 
ta biba unda ku mi ké i kome loke mi ké. 
Esta dushi libertat ta. Pero e pobersito ka¬ 
nari aki, aunke ku nos mester rekonosé ku e 
por fleit masha bunita, mester biba den kou¬ 
tiverio i ta simia só e ta haya pa kome?” 

Ma mi dofio a priminti di traha un houla mas 
grandi i mas bunita pa mi i loke ta mas, e 
houla ei lo ta di oro ...” e kanari a protestó. 
Trupial i prikichinan ta sagudi kabes i ta 
halza nan vuelo. Kada un ta kohe su rumbo, 
gosando di nan libertat. 



D. LACLÉ H. 

Un amigu na Aruba a puntrami ta pa ki mo- 
tibu m’a kambia di ortografia. Antes mi ta- 
bata partidario di un ortografia mas o menos 
etimológiko i fo’i aña 1970 mi ta partidario di 
un ortografia fonológiko. 

Wel, e asuntu ei a tuma lugá n’e manera 
siguiente. Komo empleado di Shell Curaçao 
N.V. mi tabata enkargá ku tradukshon na 
papiamentu i spañó di karta- i sirkulèrnan ku 
tabata sali. Durante hopi afla m’a atenémi 
mas o menos n’e ortografia ku m'a lanta haña 
i ku korantnan manera La Cruz i La Union 
tabata skirbi. Esta prinsipalmente e orto¬ 
grafia ku W. M. Hoyer a rekomendó na aña 
1918 (papiamentoe i su manera di skirbie). 
Den kurso di aña 1948, sin embargo, m’a ku- 
minsá pensa un poko mas profundo riba e 
asuntu di ortografia. Varios punto den e 
ortografia di W. M. Hoyer tabata kontra e 
manera ku ami a pensa ku mester skirbi pa¬ 
piamentu. M’a kuminsá sinti un repugnansia 
pa skirbi un palabra den un forma ku no ta¬ 
bata kuadra ku e pronunsiashon koriente di 
pueblo. Despues di un preparashon di algun 
afia m’a bin publiká mi buki Ensayo pa yega 
na un ortografia uniforme pa nos papiamen¬ 
tu (1953). Ei den m’a kibra ku hopi di e for- 
manan ku tabata repugnami, manera p.e. 
uso do ’ao’ (trabao), dos vokal fuerte ku no 
por forma diptongo, enbes di e diptongo ’ou’ 
(trabou); skirbi ’oe’ na final di un palabra 
(mundoe, motiboe, tantoe) manera Hoyer, i 
promé kuné Sintiago i Evertsz, a fiha, enbes 
di simplemente: mundu, motibu, tantu. 

Pa duna un idea di e ortografia kompliká i 
irasonabeldi Hoyer (Alfredo F. Sintiago i N. 
J. Evertsz 20 afla promé, esta na 1898, a hasi 
mas o menos e mes un kos; semper nan ta- 
batin bergwensa di skirbi nos lenga manera 
nos ta papi’é!), mi ta duna e lista di palabra- 
nan ku ta na pégina 15 di e buki Papiamen¬ 
toe i su manera di skirbie di W. M. Hoyer: 

absolucion ta pronuncia absolushon 

beender 
beunder 
beek 
sheloe 
dj en te 


cieloe 




gilet 

gut 

patois 

ringchi 

whiskey 


heet 

reenchi 

Corsouw 

Sintoms 

coerazolenjo 

carakenjo 


Curaçao 
St. Thomas 
curazoleflo 
caraqueflo 

Hende ta mira ku ta den un laberinto un or¬ 
tografia asina ta hinkabu. 

Bon, ami na afla 1953, ker a mantené tantu 
ku tabata pusibel e ortografia bieu. Mi taba- 
tin mashá gana di trese mas simplifikashon 
pero m’a kbrda riba e oposishon ku lo surgi 
Tabata, por ehemplo, mi deseo di usa e desi 
nensianan ’shon’ (orashon) i ’sha’ (ansha) ka 
minda nos ta tende nan den pronunsiashon, 
pero fo’i 23 afla pasá m’a ole ku lo nan risibi 
fuerte resistensia i ta pesei m’a bai ku mashá 
prudensia. Ta di komprendé ku awor ku otro 
a bini ku e proposishon m’a asept’é évida- 
mente. I asina m’a bin adoptá e ortografia 
fonológiko. 

Tempu ta kambia i nos huntu kuné. Tempu 
m’a skirbi mi promé buki tokante ortografia, 
ningun hende no tabata pensa mes di intro- 
dukshon di papiamentu na skol. Den e prolo- 
go di mi ensayo etc. m’a pone komo punto 5 
ku e ortografia ei ta basé riba: futuro di nos 
idioma. Den un korant lokal un tal Van Ro- 
mondt a puntra ta ki sorto di futuro mi ke 




men. Wel, si e persona ei ta na bida ainda, 
anto 1’e komprendé awor ta ki sorto di futuro 
mi ker a men. Radionan i televishonnan ta 
transmiti na papiamentu, obranan na papia¬ 
mentu ta oumentando konsiderablemente, 
nan ta papia papiamentu den reunionnan di 
Staten i Eilandsraad, nan ta bed introdusi 
papiamentu na skol, a drenta varios proyek- 
to pa un ortografia fiho pa papiamentu. Si, 
señor Van Romondt, t’esei t’e futuro ku mi 
ker a men, un futuro ku abo ku bo mengua di 
vishon no por a present!. 

Bon, awor ku e asuntu a bira un asuntu di 
skol ta klaro ku mester tene kuenta debida- 
mente ku didéktika. Si antes nos a sifla skir¬ 
bi papiamentu despues ku nos a sifla e idio- 
manan ku ta forma base di papieunentu, 
awor e muchanan mester sifla skirbi papia¬ 
mentu sin ta na altura di ningun otro idioma. 
Ta pesei ta mashé iresponsabel pa bai sifla 
un mucha skirbi: clabo, oracion, ocasion, re- 
accion, conexion, cielo, siete, cien, distancia, 
Pasco, orae ta pronunsié klaramente: klabu, 
orashon, okashon, reakshon, konekshon, 
shelu, shete, shen, distansha, Pasku. Pa no 
papia mes di palabranan manera: excelente, 
éxito, excité, disciplina, consciente, exorbi¬ 
tante, exhorté, exultante, exhumé, etc. E 
desatino di mas grandi ta laga un mucha ki¬ 
bra su kabes ku ortografia papiamentu. Du¬ 
rante su tempu eskolar 1’e tin basta difikul- 
tat ku siflamentu di ortografia di e idioma- 
nan ku e mester gana su pan kuné despues. 
Kuminsé martiris’é for di awor kaba ku or¬ 
tografia ta un krimen. Ta pesei awor mi ta 
kompletamente pro e ortografia fonológiko. 


pL I 

' J o***' 

Gobierno ta dis 
krimUia kontra 
hendemuhé 


Den un kombersashon ku nos tabata tin ku 
Eddie Croes e sigiente puntonan a bin padi- 
lanti: 

For di afta 1970 ku e tabata den bont, te ku 
awor el a okupa su mes ku e posishon di 
hende-muhé den enseñansa. 

Dia 25 di september di e mes un afta ei te ba 
tin un reunion ofisial di VLA ku ministro di 
edukashon, sr. O. R. A. Beaujon. 

Puntonan riba e liste pa diskuti tabata e.o.: 

1. Introdukshon di e areglo di penshon pa 
hende-muhé den enseftansa. 

2. Introdukshon di e areglo pa hende-muhé 
na estado den enseftansa. 

3. Institui un komishon pa regla delibera- 
shonnan entre maestronan i gobierno sen- 
tral (G.O.L.). 

Hopi di e puntonan aki no a worde logra 
ainda, pasobra ku e hende-muhénan mes no 
a duna bastente push pa realisa esaki. 

Na afta ’73 un grupo di maestronan kasa a 
kuminsa protesta, dor di ku nan a sinti di 
siguridat den nan trabou. I na e momento ei 
nan a pidi un reunion ku e direktiva di VLA. 
For di e reunion aki a sali varios akshon, e.o. 
a lanta un grupo asina yama 'Werkgroep 
Vrouwelijke Leerkrachten”. 

Otro akshon tabata pa pone mas forsa pa 
nombrashon di tres afta pa maestronan kasa 
bai dor. I e urgensia pa kuminsa un kurso pa 
hoofdakte banda di e kurso den dia. 

Komo ku na Korsou ternbe a lanta un grupo 
di protesta, gobierno sentral a hay’e obliga 
pa instela un komishon pa bin ku proposi- 
shon pa afta eskolar ’73/’74. 

E komishon a trese 4 proposishon: 

1. E nombramento di maestranan kasó pa 3 
afta den enseftansa. 

2. Studia e posibilidat pa un areglo pa maes¬ 
tranan kasá haya penshon. 

3. Introdusi un areglo pa maestranan kasa 
na estado haya verlof. 

4. Instela un komishon mas pronto posibel 
pa hasi un estudio mas profundo di e posibi- 
lidatnan pa mehora e situashon di hende- 
muhé. 

Gobierno sentral no a aksepta proposishon 
numero 1. Motibo: 

Semper nan te den servisio temporario. E 
proposishon te kontra ambtenarenrecht 
(LMA). Tur hende ku te traha tin un periodo 
di prueba di un afta. 


Si un maestra kasá haya un kontrakt di 3 
afta, un studiante o persona ku a kaba di 
gradua no por haya trabou. 

Loke si a wordu logra pa e komishon te ku e 
maestranan kasé lo haya un plaso di retiro di 
3 luna. 

Punto numero 3: Loke e komishon a pidi te 
pa tur hende-muhé por haya verlof ora nan 
sali na estado. Despues di e proposishon di e 
komishon Gobierno a aksepta un areglo pa 
hende nan kasa solamente. Seftoranan na es- 
tado tin derecho riba 6 siman di verlof promé 
ku parto i 6 siman despues di parto. Si mes¬ 
ter di mas tempo liber anto esei lo mester 
tuma 'buiten bezwaar'. 

Punto 4: Enberdat un komishon a wordu in- 
stala pa duna gobierno konseho pa mehora 
posishon di hende-muhé, pero te ainda e kon- 
sehonan no a wordu aksepta. 

Pa haya un biste mas kla riba punto numero 
2 te bin e sigiente aklarashon: Ken por bai 
den servisio permanente? 

E persona mester hasi un petishon por es- 
krito na e direktiva di skol na kual e te tra- 
hando. Despues e persona aki te wordu sa- 
minó, si e resultado te positivo, no te haya 
un karta ku bo a wordu aksepta. 

Kontesta riba e pregunta hasi ariba te lo si¬ 
giente: 

1. Homber kasó of no kasé. 

2. Muhé no kasó of divorsió. 

Nota: E kleuterleidster soltera ku no te 
traha na skol di gobierno NO por drenta ser¬ 
visio permanente, pa falta di e lei ku te regla 
e enseftansa preparatoria. 

Tur hende sea homber, muhé kasó o no kasó 
por drenta servisio temporario. 

E personanan ku te den servisio ku derecho 
pa penshon te kai bou di dos areglo: 

1. Areglo bieu: E areglo aki te ensera tur 
hende ku a drenta servisio promé ku 
februari 1963 komo amtenar, segun e orde- 
nansa di penshon. E personanan aki te haya 
na penshon na edat di 50 afta. 

2. Tur esnan ku a drenta servisio despues di 
februari '63 te kai bou di areglo nobo. E per¬ 
sonanan aki te haya penshon na edat di 55 
afta. 

Solamente e amtenar ku wordu deklara in- 
valido te haya penshon prome ku su 'edat pa 
derecho riba penshon’. 

E suma di e penshon te depende di e kanti- 
dat di afta valido pa panshon, aftanan ku a 
wordu depositó of aftanan ku a wordu kum- 
pró. 

Ora un amtenar tin 20 afta den servisio di 


kual 10 riba Antias, e tin derecho riba su 
penshon kompleto. Si e tin menos ku 20 afta 
den servisio, pa kada afta ku falta 5% of 1/20 
parti lo wordu deskontó. 

Penshon kompleto kier men 50% di e pro- 
medio di e pensioengrondslag di e ultimo 24 
luna. 

KLEUTERLEIDSTERNAN 

Esakinan te e personanan menos proteha 
den enseftansa, pa falta di e lei ku te regla 
enseftansa preparatoria. Kleuterleidsternan 
no por drenta den servisio permanente, ni 
tin derecho pa penshon. 

Un posibilidat te pa aserka bo schoolbestuur 
i hasi uso di e aseguro den e akuerdo di 1970. 
Otro posibilidat te pa zorg pa un aseguro di 
bida. Ta bon pa nota ku e personanan aki no 
tin derecho riba NADA ora nan yega na un 
edat avansó. 

Un apelashon fuerte te wordu hasi riba e 
grupo di kleuterleidsternan i otro koleganan 
pa pone mas forsa tras di e asunto aki pa e 
wordu aprobó. Pasobra ya varios afta e ko- 
septo di lei ku te regla enseftansa prepara¬ 
toria te den lachi di e ministronan di eduka¬ 
shon ku tabata tei i esun ku tei. 



NIEUW SNELHEIDSREKORD: 


V.W. GOLF 

VAN 0 TOT 1 MILJOEN 
IN 29 MAANDEN! 

©> ARUCAR 

P.O.B. 627 TEL. 3055 
ARUBA, N.A. 

Entrevista lcu 
JOHN v/d KUYP... 


J. v\d K.: Si pero p’esei bo no mester ta in- 
dependiente. Esei bo por hasi awor ku e pa- 
samento "over” di ’Vestigingsbedrijven”. 
Skol i Kom.: Si bo razoné asina e ora bo por 
bisa di tur kos asina. E dominashon di 
Korsou tambe bo por kita dor di traha sierto 
oposishon den e gobierno sentral o e organo 
sentral. 

J. u|d K.: Mi ta duda si esei ta posibel 
"staatsrechtelijk”. Nos a papia largo ku 
Jeukens, pero Jeukens no por a inventa nin- 
gun modelo ku ta akseptabel staatsrechte¬ 
lijk. Pasobra e staatsrecht tin su propio prin- 
sipionan. I ta net e prinsipionan di staats¬ 
recht ta kontra di loke nos ta desea. Jeukens 
no tin ningun solushon pa e formashon di 
kabinete. Pero asina tin mas kos, pero bo por 
bisa si ku nos ta bai traha un konstelashon 
na unda tin un gobierno sentral ku no tin 
nada di bisa. Anto e ora ei no tin mester di 
dje tampoko. Si bo tin un gobierno sentral 
anto e mester por hasi algo tambe. 

Skol i Kom.: Pero ta bai pa e poder legisla- 
tivo no pa e poder desisivo. 

J. v\d K: Ohhhh ... No ekibokabo. Esei no 
ta berdat absolutamente. Lo bo mester lesa 
e buki di Van Maarsen: ”De hegemonie v/d 
ministerraad”. E parlamento ta bira menos 
importante. 

J. v\d K.: Si bo lesa e proposishon di MEP 
ku ta bai over partishon di asiento den e 
samenwerkingsgemeenschap no ta worde 
bisá ku nos mester haya mes tanto represen- 
tante. Esei no ta importante. E 8—8 no ta 
algo di MEP ta algo di PPA. 

Skol i Kom.: Pero na e pueblo semper ta 
worde tresi padilanti e relashon 8—12. 

J. v | d K.: Si pasobra esei ta un ehempel ku 
nos ta worde domina pasobra esei ta mas 
komprendibel. Pero bo por tin tambe un re¬ 
lashon 10—8, 7—5 na unda bo no ta worde 
domina. Esei no ta determinó tur kos. Pero 
manera e ta awor e 12—8 si ta determinable 
pa e ”worde-dominá”. 

Ministro diPPA — 
ministro kurasoleño 

SkoliKom,: Den e ultimo 20 añanan semper 
tabata tin un Arubiano riba e puesto di 
finansas. 

J. v | d K.: Mi ta kontento ku bo a papia over 
di esei. Pasobra e abogado konosi na Korsou, 
ku masha hopi eksperensia tambe a trese 
esaki padilanti. E la bisa pero pakiko nos no 
ta hasie asina: Aruba tin derecho riba 3 mi¬ 
nistro; Korsou tin derecho riba 3 ministro: 
Boneiro tin derecho riba 1 ministro. E ora mi 
a bise esei no tin importansia, pasobra no ta 
paso bo ta yam’e un ministro arubiano, e ta 
tambe un ministro arubiano. Pami e minis- 
tronan di PPA no ta ministronan arubiano, 
pasobra nan no a haya e mandato di gober- 
nashon. Si bo purba di ta ministro arubiano 
aya. Pero si bo mayoria den gobierno ta wor¬ 
de prinsipalmente forma dor di miembronan 



di Staten di Korsou, anto bo ta un ministro 
kurasoleño aunke bo a nase na Aruba. Paso¬ 
bra lo bo tin ku balia na ritmo di e miembro¬ 
nan kurasoleño di Staten. Ku otro palabra si 
tin 22 miyon florin pa parti pa e kapitaal- 
dienst, manera e ultimo presupuesto di e go¬ 
bierno sentral i Aruba ta haya 2 miyon i Kor¬ 
sou ta haya 20 miyon esei a worde hasi dor di 
un ministro arubiano. Pero si e no hasi? Lo 
bo wak ku ki rapides e ta worde gesköp afo. 
E ta bira arubiano den e sentido ei no kier 
men nada. Pasobra un ministro arubiano sin 
mandato pa goberna no ta un ministro aru- 

Skol i Kom.: Kier men boso no ta wori ku e 
12—8. Bo ta bisa si, ku si mayoria di e miem¬ 
bronan di Staten ta di Korsou anto bo no tin 
nada na un ministro arubiano. 



J. v | d K.: Den e konstelashon ku nos ta aden 
awor no ta e uniko imaginable. Tin sistema 
unda e relashon (verhouding) no tin impor¬ 
tansia pasobra bo ta regla e kuestion di for¬ 
mashon di kabinete, unda e parlamento ta 
haya un otro tarea i un otro balor ku e tin 
den e konstelashon awor. P.E. un situashon 
ku derechonan internashonal, (volkenrechte¬ 
lijk). Manera Oropa aki ku e parlamento 
oropeo, e komishon oropeo, e konseho oro- 
peo. Bo tin hopi mas organo unda e poder ta 
asina dividi ku e parlamento ta simplemente 
un farse. Den un demokrasia ku derechonan 
estatal e parlamento ta tur kos; esei ta kos 
ku ta kibra tur modelo di kuanto Jeukens ku 
bini: mirá for di derechonan estatal bo ta 
mara den un demokrasia parlamentario na e 
parlamento. Pesei nos ta distansia di e prin¬ 
sipionan ku derechonan estatal i nos ta mira 
e solushonan den e sentido di derechonan in- 
ternasional. I esei mi por duna masha kon- 
kreto. Tin posibilidat. M’a bise ku tin pero e 
no ke akseptanan i no ke kumpranan. Pesei 
Jeukens ta sinta ku e formashon di kabinete, 
e tampoko no ta mira un salida den un kon¬ 
stelashon ku derechonan estatal. Jeukens 
por skribi loke e kier, e por pensa loke e kier 
pero kada biaha nos analise a base sientifiko 
nos lo trese su dilanti. 

Federashon teoretiko 

Skol i Kom.: Kier men nunka, aunke Aruba 
bira independiente, e lo no por kopera dje 
bon ei ku Korsou na ningun sorto di manera, 
pasobra nos tin miedo ku Korsou lo domina. 

J. v\dK: Nos por kopera a base di prinsipio¬ 
nan internashonal (volkenrechtelijk) paso¬ 
bra einan e miedo no tei. Den mi opinion, 
loke mester wordu hasi, mi a pone un arti- 
kulo kontra ATIA unda mi a bisa konkreto 
ku mester bin un rekonsiliashon entre 
Aruba i Korsou. Mi ta un partidario pa esei, 
pasobra e pueblo di Korsou no ta mi ene- 
migo. Nos kier un rekonsiliashon entre e 
pueblo di Aruba i e pueblo di Korsou. 

Skol i Kom.: Bo a bisa ku e pueblo di Korsou 
ta domina e pueblo di Aruba. 

J. v\dK.: Ku un rekonsiliashon mi kier men 
ku e pueblo di Korsou mester bisa awor aki 
ku nan ta habri pa tur diskushon. Esei kier 
men no habri den e sentido ku nan ta habri 


pa Jeukens, ku e mester konseha tokante 
problemanan di derecho estatal i e mester 
keda dentro di e Estatuto. 


r 


H. HABIBE 

E ta gusta pusta boka, 
boka yen di palabrüa, 
palabra di padapada 
stiwé den su körökörö. 

E palabranan ta yanga 
mil kolebranan zig-zag 
ta shorotando realidat 
den su kueba di falsedat. 

Notisianan matutino 
den su diario di purgashi 
ta trose den bo entraña: 
djis primi i laga basha! 

Bo sa ta ken????? 

Skol i Kom.: Bo no por bisa ku mester bin un 
rekonsiliashon entre e pueblo di Korsou i di 
Aruba pa diskuti, pero entre e politikonan. 

J. v\d K.: Si, enberdat un rekonsiliashon 
entre e politikonan. Ku nan ta habri pa tur 
diskushon i no ku ta worde duna un tarea, 
manera e tarea di Jeukens ku, na mi opinion, 
di antemano lo ta destina pa faya. I ku des- 
pues den un komishon miksto p.e. ku politi¬ 
konan i huristanan kurasoleño i politikonan i 
huristanan arubiano, ta bai sinta na mesa sin 
ku nos a haya un tarea pa keda dentro di e 
tal limitenan i asina hunto elabora algo. I e 
ora mi ta konvensi ku nos lo haya otro. 

Skol iKom.: Kier men asina nos por traha un 
federashon antiano? 

J. v\d K.: Eehh. 

SkoliKom.: Sintando na mesa nos tur, kom- 
bersando tur hunto. 

Skol i Kom.: Mi no ta kere ku nos por yega 
asina serka ku e lo por bira un federashon. 
Mi no ta kere. Si bo pon’é teoretiko si (ha- 
riendo). Si bo pon’e teoretiko si. 

Nos ta bira 
miembro di OAS 

SkoliKom.: Tin algun asunto ku no ta regla. 
Defensa, kon esei ta wordu regla den pensa- 
mento di MEP? Boso ta mira un nesesidat pa 
ku esaki o ta algu por menor? 

J. v\dK.: Si, ta algo por menor; 1V2 marinir 
ku tin aki. 

Skol i Kom.: E ta un defensa si, fuera di esei. 
J.v\dK: Costa Rica tin un defensa? No. Tin 
posibilidat den OAS di kua nos por bira 
miembro. 

Skol i Kom.: Bo tin garantia. 

J. v\d K.: No, pasobra e areglo ta inklui e 
garantia. 

Skol i Kom.: Bo tabata na Costa Rica, bo a 
haya e garantia? 

J. v\d K: No, Costa Rica no tin garantia. E 
pregunta ta si bo mester di dje. Ami lo bisa, 
no. 

SkoliKom.: E pregunta aki mester a wordu 
kontesta kaba. Si bo bai tuma tal direkshon 
bo mester a kontesta e pregunta. Asina bo 
por duna e hendenan un idea i bisa: ”Mira, 
asina e situashon lo bai ta den futuro”. 

J. v\d K.: Si bo pon’e asina mi ta bisa: Ga¬ 
rantia pa defensa nos no tin ainda, posibili- 
datnan pa defensa, si. E pregunta ta: Bo 
mester tin un ehersito? 

Skol i Kom.: Bo ta bisa tin posibilidat, pero 
bo no ta bisa asina e ta bai bira? 

J. v\dK.: Nos por kis. Ku nos lo opta pa bira 
miembro di OAS ta sigur, ku nos lo opta pa 
bira miembro di Nashonnan Uni ta sigur, ku 
nos ta bira miembro di e komishon di de- 
kolonisashon di Nashonnan Uni ta sigur. 
Eseinan ta kosnan sigur. 

Skol i Kom.: Santo Domingo tambe ta i ta¬ 
bata miembro di OAS, pero tog el a wordu 
okupa pa soldanan estranhero. 

J.v\dK: Pero esei nunka bo no por stop. Si 
Venezuela mayan, na manera di bisa, kier 
okupa Aruba OAS por bisa nan ta stopt Vene¬ 
zuela afo. Si Venezuela bisa: ”1 kiko?” Kon- 
tra forsa brutu bo no por hasi nada. Bo ta sali 
di e hecho ku nan ta respeta e areglonan in- 
ternasional. 

Otro referendum 

Skol i Kom.: Bo no tin nada sigur ainda; bo 
no sa kon kos lo bai? 


J. v\d K: Bo mester studia tur kos bon. E 
mas prinsipal pa nos ta ku despues di e refe¬ 
rendum i terminashon di e raport pa Na¬ 
shonnan Uni, nos ta bai serka nan. E ora e ta 
bira interesante pasobra e ora nos tin e ber- 
dadero rekonosimiento manera e pueblo 
palestino. E rekonosimento di e derecho di 
outodeterminashon di e pueblo arubiano. Si 
nos haya e rekonosimento manera e pueblo 
palestino, anto nos ta haya koperashon di tur 
pais, inklusivo Hulanda. 

(J. v/d Kuyp ta bin ku un akuerdo ku Hulan¬ 
da a firma na Nashonnan Uni pa ayudo inter- 
nashonal). 

Pesei mi ta bisa ku e referendum no ta deter- 
mina tur kos. E ta solamente pa fortifika nos 
posishon den politika internashonal. Nada 
mas, nada menos. Pesei si na sierto momen- 
to nos a faya pa haya garantia, anto na mi 
opinion, nos ta obliga pa bai serka e pueblo. 
Pues ta bien posibel ku, teknikamente i de- 
mokratikamente mira na dado momento nos 
no por duna e hendenan e garantianan, ku 
nos ta bolbe bed na nan i bisa: ”Mira, nos ta 
bolbe tene un otro referendum, pero boso 
mester kis entre un independensia sin 
garantia, of boso por bai den un kpnstela- 
shon antiano, pero ku e pregunta si e kon- 
stelashon antiano si por duna e garantianan. 
E preguntanan lo por ta: Independensia aru¬ 
biano sin garantia, independensia antiano 
sin garantia, independensia anriano ku 
garantia. Esei ta posibel; e referendum aki 
no ta determina tur kos; absolutamente ku 
no. Bo ta komprende, asina bo mester mir’e. 
Mi ta kere kue hendenan ta mir’e absoluto di 
mas. Si nos no tin e garantianan anto sigur 
nos mester bai bek na e pueblo i puntra nan: 
”1 kiko boso ta bisa awor? Boso kier sigi o 
boso no kier sigi? Boso no kièr sigi, bon nos 
ta bai di akuerdo ku boso desishon”. 

Samenwerking, 
kuestion dipalabra 

Skol i Kom.: Ora ku Aruba bira independien- 
te nos lo por haya e sigiente fenómeno: Aru¬ 
ba i Korsou ta kompeti pa establesimento di 
un fabrika ku kier bin den Karibe. 

J. v\dK.: Esei ta sosode kaba. 

Skol i Kom.: Pero no den Antias. E ta wordu 
regla sentral. 

J. v\dK.: Esei ta berdat; e posibilidat ta ek- 
sisti. Awor nos ta kompeti ku e region di 
Karibe i loke nan tin pa ofrese ta miho ku 
nos. Awor ademas di esei nos ta haya un 
kompetensia Aruba-Korsou. Esei ta posibel, 
esei ta posibel. Pero segun nos samenwer- 
kingsgemeenschap, esei no ta nesesario. Nos 
por forma un merkado ekonomiko, esei nos 
kier tambe. Nos no kier kibra e fabrikanan di 
Korsou ku nan no por eksporta mas pa Aru¬ 
ba. Esei no ta berdat. Nos ta dispuesto pa 
bin ku un areglo di duane; ku nos tin e mes 
un tarifanan di importashon. 

Skol i Kom.: Pero si un fabrika kier bin na 
Korsou of Aruba, e ora nan ta bai kompeti. 

J. v\d K.: Ta depende si nos tin leinan ko- 
mun. E areglo di duane ta inklui leinan ko- 
mun. Esei ta posibel, esei nos kier en prisi- 
pio. Te ainda mi no por komprende delibera- 
shon no ta posibel. Nos ta bai bastante leu di 
berdat. 

Skol i Kom.: Si bo mira tur e problemanan 
politiko aki ta kuestion di palabra, si bo mira 
kon e ta wordu realisa nan ta yega bastante 
serka otro. 


9r Q iu Q to 

CROESINFIHO 

CROES, Porfirio (Fichi) 

A kuminsa komo AVP. Despues el a bira 
PPA, te hasta e segundo persona. Pa mo- 
tibo di pleito el a bai lanta su mes partido 
politiko, PDC, unda e MES por ta lider. 
Sigientemente el a bai pa PPA atrobe i 
awor e ta MEP. 

CROES, Maximo 

A kuminsa komo AVP. El a bula pipa 
bira PPA, pa bira ministro. Despues el a 
lanta su mes partido, PIA, i hunto ku 
AVP, kombinashon a bai den gobierno. 
Den e sigiente elekshon e tabata riba lis- 
ta di PPA pa bira deputado i awor mi¬ 
nistro. 

CROES, Gilberto Francois (Betiko) 

Di kas Betiko tabata UNA. E tabata sim- 
patisa ku PPA despues ku PDC. El a bai 
riba lista di AVP. El a bringa pa bira 
lider di AVP, ora e no por a bira lider el a 
sali i a lanta MEP, pa bira lider di su par¬ 
tido. 

CROES, Hubert Frank 
A kuminsa komo PPA. Pa motibo ku e no 
por a bira lider di PPA a bira Indepen- 
diente, ku aspirashon pa partido nobo of 
MEP??? 

— Señor Presidente, si Parlamento bisa- 
bo ku un miembro ta hole stinki, miho bo 
kere!' 

— Señor Presidente, ta duel mi ku e tres 
personan aki a bandona nos lucha. Sem- 
per nos tur a kome, bebe i keiro hunto i 
awor nan kier hasi e kosnan ei nan so. 
Esei no ta un lucha sagrado mas, Señor 
Presidente. 

— Persona A: Señor Presidente, m’a bai 
su kas, m’a drenta su kamber, m’a lant’e 
foi soflo, m’a sinta riba su karna, m’a .. . 

Persona B: Persoonlijk feit, Señor 
Presidente. Promé ku e pueblo pensa 
malo, mi kier deklara enfatikamente ku 
ta ruman den lucha nos ta. 

— Señor Presidente, mi ta un homber di 
karakter i por refuta TUR kos!! 

— Vokabulario di Parlamentarionan: 

marioneta 

lisongió 
persoonlijk feit 
punt van orde 
otro tanda 
desgrasiado 

kousa 

kome, bebe, keiro, dal beter 
imprudensia 

lider di partido 
señor presidente. 

— Esun ku sabi tur e palabranan aki mas 

a. algun dicho di Beibèl, 

b. algun dicho bieu na Papiamento, 

c. 1 o 2 dicho di Simon Bolivar, 

d. e horoskopo diario, 

e. por hasi redashi, gaña, blasfemie. 

a pasa su eksamen di atmishon na e Par¬ 
lamento arubiano. 

B.F. GOODRICH AUTOBANDEN 
EN ACCU'S 

KANTOORBENODIGDHEDEN 
EN SCHOOLMEUBILAIR 


technica antiliana nv 


L. G. Smithboulevard 124 
Tel. 2444 -2861 -4199 


Mariska 


EMANSTRAAT 39 
en 

PLAZA SHOPPING CENTER 

Ultra modern van opzet 

Fantastische collectie leesboeken 
Bijna alles voor school en kantoor 

plus onze Discobar 
voor de muziekliefhebbers 

Klassieke platen en cassettes 


AMIGQE 
E KORANT PA 
TUR DIA 


E korant ku diariamente ta ofresebo: 

♦ Aktwalidadat di tur isla Antiyano 

♦ Notisia mas importante mundial 
+ Deporte lokal e internasional 

♦ Komentarionan 

♦ Entre bista i reportahe 

♦ Progratna di radio y telebishon 

Yama ]4333l y aboná awe mes riba 

Amigoe 
di Aruba 



LANCER 1 

HMI een ekonomische, 
MËÉ elegante auto 

Celeste twee-deurs met ”hatch-back 
maakt u het leven gemakkelijker. 

Uw comfort, veiligheid en geriefelijk¬ 
heid in de Celeste is gegarandeerd. 
Verkrijgbaar bij: 

VIANA& 

NAMCO 































MADONNA STEPHENS 





